text:
MARKA 1: 14 -20
- Eka dyondzo leyi hundzeke hi dyondze hi mahlori mambirhi lawa Yesu a ma endlele, a nga ku hanyisiwa ka wansati wa vuvabyi bya switlhandla ni ku pfuxiwa ka nhwanyana eku feni.
- Kambe Yesu a a swi tiva leswaku a nkarhi wa yena laha misaveni i wutsongo, kutani a a fanele ku dyondzisa van’wana leswaku va teka ndhawu ya yena. Eka dyondzo leyi, hi ta vona leswaku a swi endlise kuyini.
- Ha ha ku hlaya hi vanhu vambirhi lava vitaniweke hi Yesu. A ku ri Simoni ni makwavo Andriya, na Yakobo na Yohana. A va ri vatshevi lava a va tihanyisa hiku tirhisa mabyatso ku tsheva hi swona leswaku va kuma swa ku tihlayisa hi swona. A Hosi yiva kume na va ri karhi va tiendlela mintirho ya vona ya siku loko y iva vitana. Leswi vula leswaku a va nga lek u etleleni kumbe ku tshama va nga endli nchumu. A ntirho wa Xikwembu i ntirho wa risima. Hi xona mutumbuluxi wa swilo hinkwaswo. Xi le henhla ka ntumbuluko hinkwawu, ngopfu-ngopfu ehenhla ka munhu. I nkateko wukulu ku tikuma na wu tirhela xona. A vanhu va malolo a va amukeleki entiorweni wa xona. A vatirhi va Xikwembu va fanele va ri vanhu lava rhandzaka ku tirha ku tlula van’wana vanhu. Va fanele ku pfuka ni mpundzu va tinyika nkarhi wa ku dyondza rito ra Xikwembu, ku xi gandzela ni ku khongelela van’wana.
- Yesu Kriste a hi vekele xikombiso loko a ri laha misaveni. Eka dyondzo leyi hi hundzeke eka yona, hi vonile swo fana ni leswi hi swi hlamuselaka. Loko va ri ebyatsweni va tsemakanya tiva, va hlangane ni xidzedze lexi thindzhekiseke ku humula ka yena. Loko a veke nkondzo wa yena emapheceya ka tiva a hlanganisiwe hi wanuma la bohiweke hi mimoya ya mademona. A ku lwa na sathana swa karhalisa emoyeni ni le nyameni. Loko mademona ma hlongoriwile, a hlanganisiwe hi tiko leri nga n’wi vekela nawu wa leswaku a fanele ku suka etikweni ra vona. Loko wo rhendzeriwa hi vntshungu wa vanhu lava nga ku ku huweleleni, naswona swa karhalisa. Loko ku hele leswo, a hantlise a nghena ebyatsweni a tlhelela eKapernahume.
- Loko a huma ebyatsweni a kume ntshungu wa vanhu na wu n’wi rindzerile, ntshungu luwu a wu rindzele ku ponisiwa hi yena. A wu lava ku hanyisiwa, mimoya ya chaka yi hlongoriwa naswona a va lava ku dyondzisiwa. Hikona laha a nga hanyisela kona wansati wa mavabyi ya switlhandla, laha a nga vula a ku matimba ma humile emirini wa yena. Loko a suke lahaya, a kongome ekaya ya Yayiro kuya pfuxa n’wana wa yena wa nh’wanyana loyi a a file.
- Hi ndlela leyi, Yesu a hi vekele xikombiso xa kahle. A vule leswaku a fanele ku tirha ntirho wa Tatana na dyambu ri nga se pela, hikuva vusiku bya ta lebyi ku nga riki na munhu loyi a nga ta tirha. A munhu loyi a lavaka ku tirhela Xikwembu nkarhi hinkwawu, a fanele a swi twisisa leswaku i ntirho wo tika lowu lavaka ku tinyikela tani hi mhamba. A munhu loyi a tirhelaka Xikwembu nkarhi hinkwawu, na a ri lolo, a khomisa tingana emahlweni ka Xikwembu, a fanele ku tshika a ya tilavela wun’wana ntirho. A nga faneli ku teka mali leyi fanelaka ku fambissa ntirho wa Xikwembu a yi tirhisa eka swa yena.
- Ha swi vona leswaku Yesu a nga zanga a rilela vanhu leswaku va n’wi landza. A y ova vitana. Eka Petro na Andriya ate, “Ndzi landzeni kutani ndzi ta mi endla vaphasi va vanhu.” Kutani va siya tinkoka ni mabyatso hi ku hantlisa va n’wi landza. Yakobo na Yohana a va ri ni tatana wa vona ni van’wana lava a va thoriwile va ri karhi va rhunga tinkoka ta vona. Yive mhaka ya risima ku vitaniwa hi N’wana wa Xikwembu va nga kanakani hambi hi ku kombela mpfumelelo wa tata wa vona. Va yo suka va yima va n’wi landza Eka Matewu 8:21, hi hlaya hi wanuna wokarhi loyi a nga tee ka yena: “Ndzi ta ku landza Hosi, kambe na ha ta rhanga niya lahla tata wa mina.” Kambe Yesu a ku ka yena, “Ndzi landzi, tshika vafi va lahla vafi kuloni.” Ma laviteka ma ri marito ya ku tika, kambe a Hosi a yi lava leswaku a twisisa risima leri ntirho wa yona wu nga na rona. Loko munhu a file, a hi nge he endli nchumu eka yena. Loko a ku lahla ku ku sivela ku landza Yesu, swa antswa ku tshika lava nga pfumelangiki va lahla mufi leswaku wena u kota ku tshunxeka uya endla ku rhandza ka Xikwembu. A ku landza Yesu swi vula kuva muphasi wa vanhu, kutani leswo swi vula kuva xibya xa ku ponisa vanhu eku loveni ka hi laha ku nga heriki etiheleni.
- Eka Mat 8:19-20, Hi dyondza leswi landzelaka: Kutani mutsari un’wana a ta ka yena a ku: “Mudyondzisi, Ndzi ta ku landza hinkwaku lomu u yaka kona.” Yesu a nwi hlamula a ku: Vahlati va ni mincele, ni tinyanyana ti ni swisaka, kambe N’wana-wa-Munhu a nga na laha a nga seketelaka nhloko ya yena kona.”
- Yesu a a komba ntikelo wa ku nwi landza. Ko tala Yesu a etlele handle erivaleni loko a ri karhi a famba hi miti ni swimitana. Siku rin’wana loko a hundza hi le tikweni ra Samariya, a rhumele vadyondzisiwa va yena leswaku va ya ti lavela ndhawu yo etlela ka yona, kambe va arile ku nwi rhurhela hikuva a a ri muyuda, naswona a tinxaka letimbiri a tit a nhlangani. Yesu a a nga ri na movha leswaku hi ku hantlisa a tlhelela eka muti lowu a a le ka wona, hikokwalaho, minkarhi yo tala a va boheka ku etlela ematlhelo ka tindlela, laha a ku nga ri ni swakudya kumbe mati, ni ko hlambela kona kumbe mubedo wo etlela ka wona.
- A ku landza Yesu, a dyondzo ya vuphasi bya vanhu a yi lumbi lava rhandzaka ngopfu vusopfa.
- A hi voneni xivutiso xin’wana na hi nga seya emahlweni: Xana swi kotekise ku yini leswaku lava mune va landza Yesu hi ku hantlisa na loko va nga se nwi tiva ku antswa? Ni twisisa leswaku, a xa ku sungula a va ri ni ku twisisa loku enteke ka matimba ya Rito ra yena leri a va ri ni vuswikoti ku ri hambanisa ni man’wana, hikuva yena a ari munu la hambaneke ni van’wana vanhu. A xa vumbirhi hi leswaku a a nga ri khambi ro sungula leri van’wana va vona va voneke ni ku twa hi ta Yesu, hikuva Yohana Mukhuvuri a a le ku chumayeleni ni le ku khuvuleni ka vanhu a nambyini wa Yordana hi xikongomelo xa ku lulamisa ndlela ya Yesu leswaku a tat a dyondzisa tiko ni mintshungu leyikulu, kutani hinkwavo lava a va ri ni ku navela ka le moyeni, va khitikane va ya ka yena. Yesu na yena a yile eYordana laha Yohana a a chumayela ni ku khuvulela kona vanhu ni un’wana wa vadyondzisiwa va Yohana (Andriya) a a ri kona (Yoh 1:40) loko Yohana a kombete Yesu a ku: “Hi lexiya a xinyimpfana xa Xikwembu lexi susaka swidyoho swa misava”. Andriya a sukile kwalaho a ya laha makwavo a a ri kona Simoni ( Petro), Andriya hi yena loyi a tiviseke Petro eka Yesu.
- Tani hikuva Andriya na Simoni a va ri va tshevi, ku fana na Yakobo na Yohana a va tsheva kusuhi ni na vona, a va tluletana mahungu lamanene ya kuva va kumile Mesiya.
- Na vona ku fana ni hinkwavo lava a va ri Vayuda, a va le ku rindzeleni ka leswaku Xikwembu xi ta va rhumela Mesiya, kutani a vavanuna lava va mune, a va tiyimiserile ku nwi tsumbula ni ku vona ku humelela ka yena. Kutani a nhlamulo hi leya ku Xikwembu xi rhange xi lulamisa timbilu ta vona khale, kutani loko va vitaniwile, se a va lulamile ku nwi landza.
LUKA 9:1-6:
- A 12 vadyondzisiwa lava Yesu a va vitaneke, va n’wi landze siku rin’wana ni rin’wana hi nkarhi wo leha. Laha Yesu a a ya kona na vona a va ya kona, a ku tikeriwa loko a hlanganeke na kona na vona va hlangane na kona, va vonile ni ku twa ku rhuketela ka Va-farisi, va vonile mahlori ya Yesu layo hlamarisa naswona va amukerile tidyondzo to enta mayelano ni Mfumo wa Xikwembu lowu nga ku teni.
- Kambe a swi pfuni nchumu eka n’wana wa jaha loko a tshamela ku vona tata wa yena a dlaya mbuti, na yena n’wana a fanele hi nkarhi wun’wana a hlawula mbuti yin’we, a yi khoma, a dlaya, a xindla ni ku pahulela a tsemelela nyama a sweka. Hi ku hlalela ntsena, a a nge pfuki a dyondzile ku endla hi yexe. Hikuva a kuva a kota ku tiendlela hi yexe, a fanele ku dyondza hi ku endla. Kutani Yesu a hlengeleta vadyondzisiwa va yena.
- A xa ku sungula lexi a xi endleke eka vadyondzisiwa va yena, a va nyike matimba ni vulawuri. A matimba yo fana ni lawa a ma tirhisekek loko a hanyise wansati loyi a vuvabyi bya swi tlhandla, hi wona matimba lawa a va nyikeke wona. Ni vulawuri lebyi a hlongoleke mademona hi byona eka wanuna wa mugadara, vulawuri lebyi byo fana ni bya yena a byi hundzisele eka vadyondzisiwa lava a va n’wi landza. A kun a munhu loyi a nga tirhaka ntirho wa Xikwembu loko a nga amukelanga matimba ni vulawuri (Autoridade). Hambi munhu a nga kanyaluka swikulu ngupfu, kambe loko a nga amukelanga matimba ni vulawuri bya xona, a muvabyi a nge hanyi ni mademona a ma nge humi ni vafi a va nge pfuki. A ku hanyisa timbabyi ni ku hlongola mademona ni ku pfuxa lava feke i ntirho wa Xikwembu, kutani wu lava matimba ya le henhla, matimba ya Xikwembu.
- A dyondzo leyi yi yelana ni yak u rhuma lava khume na vambirhi leyi tsariweke eka ti-evhangeli ta Matewu na Marka. Eka tibuku leti, ehandle ka ku hanyisa lava vabyaka ni ku hlongola mademona, naswona ku ni ku basisa va hlokonho ni ku pfuxa lava feke. Xana a swi hlamarisi leswaku Yesu a va ni ku tshemba vadyondzisiwa va yena a ko a va lerisa ku pfuxa vafi? A a swi tiva leswaku a va ri vanhu lava tsaneke, kambe naswona a a ma tiva matimba ya Moya lowo Kwetsima lowu a wu tirha hi yena, ni leswi Moya lowu wa un’we, loko va pfumela, wu ta tirha hi vona va endla swilo swa matimba ku fana ni leswi Yesu a swi endleke. Eka Yohana 14:12-14, Hi kuma ntiyiso yo basa yo huma enonwini wa Hosi ya hina Yesu: Ndzi tiyisile ndzi ri ka n’wina: La pfumelaka ka mina, na yena u ta endla mintirho leyi ndzi yi endlaka; u ta endla ni leyi tlulaka yoleyi, hikuva ndziya eka Tatana. Xin’wana ni xin’wana lexi mi xi kombelaka hi vito ra mina, ndzi ta xi endla, leswaku Tatana a dzunisiwa eka N’wana. Loko mi kombela ka mina xa nchumu hi vito ra mina, ndzi ta xi endla.
- A ku endla mintirho yikulu leyi Yesu a yi endleke swi laviteka swi nga koteki, nakona loko a ku yo vula un’wana ehandle ka Yesu a marito lawa, a hi ta va hi n’wi byele leswaku a kanganyisiwe hi ku tikurisa ka yena, ni leswaku a fanele a pfumela lesaku i ntiyiso. Kasi hi fanele ku tsundzuka leswaku a mintirho leyi yo hlamarisa, yi fanele yi yisa vudumo eka Xikwembu ni ka Hosi ya hina Yesu Kriste, ni leswaku a yi endliwe hi matimba ya munhu, kambe hi matimba ya Xikwembu. Loko vadyondzisiwa lava va endla mintirho leyi, Xikwembu a xi le ku amukelelni ka ku tlakusiwa ni ku dzunisiwa.
- A mintirho leyo hlamarisa, yi ni xikongomelo xa yona. Yi komba rirhandzu ra Xikwembu eka vanhu ni matimba ehenhla ka ntumbuluku wa Xikwembu ni leka Sathana. Ntalo ka vanhu va kulu ni ripfumelo rin’wana ro hambana ni ler ira ntiyiso wa Xikwembu, kambe loko va vona leswi Xikwembu xi swi endlaka, swi hlongola munyama emimoyeni ya vona naswona swi va pfuna ku tshemba Yesu eku ponisiweni ka vona.
- Leswi swi hi yisa eka ntirho wo hetelela lowu Yesu a va nyikeke ku wu endla, ntirho wa kona i wa ku chumayela Evangeli ya Nfumu wa Xikwembu. Xana swi lava ku vula yini leswo xana? Swi vula ku hundzisela tidyondzo hinkwato leti Yesu a ti dyondziseke. Kambe Mupostolo Yohana a vule leswaku loko hinkwaswo leswi Yesu a swi dyondziseke ni ku swi endla a swiyo tsariwa, a tibuku ta misava hinkwayo a ti nga ti enela ku swi hlayisa. Leswi vulaka leswaku a va fanele va endla kuya hi leswi va lerisiweke swona eka xiyimo xin’wana ni xin’wana. Kutani a vat a fanela ku yingisa ni ku fambisiwa hi Moya lowo Kwetsima.
- Yesu minkaarhi hinkwayo a dyondzise hi vutlharhi. Naswona a dyondzise vadyondzisiwa va yena leswaku a va faneli ku cukumeta tidayimana ta vona eka tinguluve hikuva a tinga vi na risima eka tona naswona tit a hlundzuka hikuva a hi swakudya swa tona, kutani ti ta ti chakisa ni ku ti onhetela. Leswi lava k uvula leswaku a hi vanhu hinkwavo lava nga ta amukela ntiyiso ya Evhangeli ya Nfumu wa Xikwembu. Vat a yi fularhela ni ku hlundzukela lava chumayelaka ni ku dyondzisa Evhangeli. Vat a fanisa ntiyiso ni pozeni leri dlayaka eka vona. ( Ni tsundzuka a xaka ra mina leri ni nga tshama ni ri xumayela Evhangeli, ri ni lumbeta ku hohlota ripfulo ra rona. A ri pfumelo ra yena a ri ri eka xikwembu kambe a a nga ri ni vuxaka lebyi tiyeke eka Xikwembu lexi tumbuluxeke tilo ni misava ni N’wana wa xona swin’we ni Moya lowo Kwetsima.)
- Leswi a swi lavi k uvula leswaku hi fanele ku chumayelia leswi vanhu va swi tsakelaka, kambe hi fanele hi va ni vutlharhi eka ku hlawula muxaka wa tichumayelo ta hina leti yelanaka ni xiyimo xa ndhawu yin’wana ni yin’wana ni munhu un’wana ni un’wana, ni tlhela ni phinda, hi fanele ku pfumela ku lawuriwa hi Moya lowo Kwetsima, hikuva yena wa yi tiva mbilu ya munhu un’wana ni un’wana, naswona wa wu tiva muchaka wa hungu leri nga vaka xipfuno.
- Eka buku ya Matewu ku tsariwile nakambe leswaku Yesu a va layile leswaku va fanele ku hundzisela ntiyiso leyi ya tintswalo na va nga ri ni ku langutela ka ku navela ku hakeriwa. Hikuva navona va amukerile leswi eka Yesu na va nga hakelanga nchumu, kutani hi fanele ku va nyika mahala navona.
- Xikwembu xi navela leswaku un’wana ni un’wana a fanela ku nyikiwa nkarhi wa ku amukela hinkwaswo leswi nga kona eMfun’wini wa xona mahala. Emisaveni leyi, ova ntsena lava ganyeke va kotaka ku kuma swilo swa risima. Kasi a swiwana swo fanela ku yima hi le kule swi hlalela ni ku navela timpahla to saseka, tiyindlo ni mimovha, kambe va nga ri ni vuswikoti bya ku lumbiwa hi swona. Va famba switolo kambe va muka emakaya va ri phanga. Emfunwini wa Xikwembu a swi tanu. A xitolo xa Yesu a ku na bixa. A kun a ku kamberiwa, kumbe caixa laha u fanelaka kuya hakela kona. Unga teka xin’wana nix in’wana eka ti hayeka u peta enkwameni wa wena, a wu nga sechiwi hi munhu. A kun a valanguteri hikuva a xitolo xa Yesu a swi koteki ku yiva nchumu, hikuva hinkwaswo i mahala! Lexi lavekaka eka wena I mbilu yak u swi lava ntsena, ni voko ra ku hawula hi rona eka hakara, loko u ri ni mavoko ya ripfumelo hi swona leswi lavekaka.
- Leswi Yesu a nga swi laviki I ku vona munhu a huma eka xitolo xa yena ximandla-mandla. Loko u nghena enyangweni, u kuma nkwama wukulu wu tsariwile “kuponisiwa”. Lexo i xilo xa ku sungula lexi u fanelaka ku teka xona; ku ponisiwa ka hika ra wena leswi katsa ni ku rivaleriwa ka swidyoho swa wena, ni ku amukela vutomi lebyi nga heriki ni mbilu leyintshwa, leswi vulaka leswaku ku tswaleka ku navela ku rhandza Xikwembu ni ku xi tirhela. Eka nkwama lowu, wa swi kota ku peta rirhandzu ro rhandza vanakulobye va wena, u peta ntshunxeko eka ta ku navela vavasati, ku phuza, ku dzaha, ku rhukatela, ku yiva ni swin’ana.. Hinkwaswo leswi I mahala!
- Loko a hetile ku lerisa vadyondzisiwa va yena leswi va faneleke ku swi endla ni k uvula, a va lerisile nakambe leswi va faneleke ku tikhomisa xiswona. A va nga faneli ku teka nhonga yo ti vhikela hi yona eka tinyoka ni le ka swigevenga, hikuva Xikwembu hi xona xi fanelaka kuva lwela ni ku va biyelela. A va nga faneli ku teka mimala yo tala hi timpahla, mibalu, ni yini swin’wana? Leswi a swi ta va endla va hlwela ku fikelela laha Yesu a a va rhume kuya fika kona. A va nga faneli ku longa mali, hikuva loko va teka mali, a vayivi a vava va le ku va languteni loko va ri voxe endleleni. A va nga faneli ku teka mapare mabirhi ya swiambalo, hikuva Xikwembu a xi ta endla leswaku va hlampsweriwa hi ku pasareliwa laha va yaka kona. Xikwembu a xi ta va lulamisela swakudya hinkwaswo ni swakunwa ni ndl=hawu yo etlela eka yona.
- Xin’wana hi leswaku loko va nghena emutini wo karhi kutani un’wana a va amukela endlwini ya yena, a va nga fanelri ku dana ku dya leswi a nga ta va nyika swona, Hikuva Xikwembu a xi ta va hakela hikuva va tirhise swa vona va mukela malandza ya Xikwembu. A xa ku hetelela, Yesu a te loko vanhu va nga va amukeri, va fanele ku thonduta ntshuri emilengeni ya vona loko va huma emutini wolowo, kutani byi tava vumbhoni lebyi nga ta nga ta va lwisa. Leswi vulaka leswaku a va nga faneli ku amukela swilo eka vanhu lava nga laviki ku va nyika swona. A va tirheli va Xikwembu a hi va komberi, kutani a va faneri ku amukela tinyiko eka vanhu lava va nyikaka hi ku tinyungubyisa. Xikwembu a xi tsakeri vanhu lava nyikaka hi ku sindzisiwa.
- Eka vesi yo hetelela eka dyondzo leyi, V6 hi hlaya leswaku, va nghene tindhawini hinkwato, matiko ni swimitana va chumayela Evangheli ni ku hanyisa lava vabyaka. Hi ndlela leyi, va kombise ku yingisa Xikwembu hi ku endla leswi xi va leriseke swona. Xana hi tiyimiserile ku endla swo fana ni vadyondzisiwa lava? Hi suka emakaya hi ya halayisa vanhu van’wana; hi teka pahla hi peta eka mimala ya hina hi famba h imiti ni swimitana exikarhi ka ku hisa, exirhamini ni le mpfuleni, hi hanyisa lava vabyaka, hi chumayela evhangeli ni ku tshemba Xikwembu leswaku xi hi nyika leswi hi fanelaka? Xana hi nga swi kota? Xana mina ke? Loko u lava ku tirhela Xikwembu u fanele u rhanga u ti vutisa swivutiso swo fana ni leswi, “I mali muni leyi ni fanalaka ku hakeriwa? Xana nit a yi kuma yindlo, movha, a fone, nit a kwhela a viyawu?”
- Swa hlamarisa leswi humeleleke loko va famba hi miti ni swimitana. Eka Luka 10:17 ku tsariwe leswi humeleleke endzhaku ka loko Yesu a rhume lava 70. Lava 72 va vuye hi ku tsaka, va ku Hosi, na wona mademona ma hi yingisa loko hi tirhisa vito ra wena.”
- Leswi vula leswaku a va humelela eka ntirho wa vona, swi tava tano ne ka hina.
PLEASE GO TO “CONTACT US” TO SEND US YOUR REQUEST, QUERY OR COMMENT


c: text/html

text:
MATERIAL MAY BE DOWNLOADED FREE OF CHARGE FOR PERSONAL USE
BACK TO INDEX FORWARD TO NEXT CHAPTER
G. MIEHLEKETO LEYINENE HI MAXANGU YA PAWULO
3:1-13
- Pawulo i lava leswaku Vaefesa va twisisa leswaku leswi endlaka ku a xaniseka ngopfu, i mhaka ya ku, ku ve yena lowo sungula ku lwisana na nfumo wa munyama, ku ve a hlawuriwile ku va mutwarisi wa Rito ra Xikwembu, a tamela a marito yo hlawuleka, lawa a ma amukeleke kuya hi nhlavutelo lowukulukumba, leswi nga n`wi endla a va na ku hiseka e ndzeni ka yena ku twarisa Evhangeri ya ku ponisa eka Vamatiko.
- Ku twisisa loku hi kona ku nga va endlaka ku va tiva leswaku vona i va nkoka eka Xikwembu ku va va amukela a nhlavutelo wo hlawuleka,va fanele ku susa ku kanakana ka vona va titwa vari lava hlawulekeke hakunene.(3:13)
- Mayelano na mutwarisi wa mahungu lawa (Pawulo) a nga hlawuriwanga hi mhaka ya ku va a endla leswinene, a ri yena lontsongo eka Vahlawuriwa hinkwavo ( Endzaku ka loko a xanise miri wa Kreste na a nga se ponisiwa); kuve nyiko ya Xikwembu na tintswalo ta xona ku va a nyikiwe swona .
- Mayelano ni Hungu:
- Eka minkarhi leyi hundzeke, a ri kombisiwanga eka vanhu, ku fana na sweswi, hakunene leswi a swi ri xihundla.
- Sweswi xihundla xi paluxiwile (kuya hi nhlavutelo lowu Xikwembu xinyikeke Pawulo) , naswona xihundla lexi xi tikombile eka vahlawuriwa va Xikwembu ku nga Vaapostolo na Vaprofeta hi Moya Lowo kwetsima.(3:5)
- Leyi i Evhangheri (Mahungu lamanene) lawa ma huwelelaka leswaku Vamatiko na vona i vadya ndzhaka ya rifuwo ra Kreste, nova swirho swa miri wa yena hi mhaka ya switshembiso leswi Xikwembu xi nga swi endla eka Kreste.(3:6)
- Ntiyiso wa ku Mayuda na Vamatiko va va va`nwe vatlhela va fana eka Kreste,wu nga vonakala ntsena loko nhlengeletano ya vapfumeri yi nyika vumbhoni emahlweni ka timbhoni leto tala, lebyi i vutlarhi bya Xikwembu lebyi ngariki na makumu.(3:10)
- Leswo swiendla leswaku Mayuda kumbe Vamatiko va tshinelela xiluvelo xa Xikwembu hi ku tshemba kuya hi ripfumelo ra vona eka Kreste.
H. XIKHONGELO XA PAWULO EKA VAEFESA LESWAKU VA TWISISA NTIYISO LOWU
3:14-21
- Xikhongelo xa yena:
- I khongela emahlweni ka Xikwembu Tatana (hi xichavo lexikulu,hi mbilu hinkwayo). (3:14)
- I khongela hi miehleketo yo enta, leswaku ku navela kayena ku humelela hi mhaka ya Kreste ntsena loyi vanhu va tinguva hinkwato va nga ta vitaniwa e vitweni ra yena. (3:14,15)
- I va khongelela leswaku Moya Lowo kwetsima wu tata mimoya ya vona hi ntalo wa rifuwo ra Tatana.(3:16):
- Ripfumelo ra vona ri fanele ri va leri ri tiyeke leswaku ri ta kota ku nyika ndzhawu evutomi bya vona hi ku hetiseka leswaku Kreste a aka eka vona.(3:17)
- Leswaku endzhaku ka loko va amukerile rirhandzu tani hi vutomi ravona lerintswha va ta ya emahlweni hi ku twisisa leswi rirhandzu ri nga xi swona, ku fikela laha va twisisaka rirhandzu ra Kreste leri tlakuke no anama ripfumala makumu hi matlhelo hinkwawo.(3:18)
- Mbilu leyi ya vutivi bya rirhandzu hi ku hetiseka yi hundzula miehleketo, leswi endlaka leswaku Munhu a tala hi Moya na vukona bya Xikwembu evuton`wini bwa yena.
- Ku dzhunisa ka yena:Endzaku ka loko a hete ku navelela Vaefesa eka Xikwembu Pawulo i sungula ku dzunisa Xikwembu hi ku:
- Tivula kutshemba ka yena eka xona, a vula leswaku Xikwembu xi na matimba ya ku hinyika kutlula swilo leswi hi nga swikombelaka kumbe ku swiehleketa,hi kuya hi matimba ya Moya Lowo kwetsima lowu tirhaka eka hina.(3:20)
- Hi ku vula leswaku Xikwembu xi ta endla leswaku Vanhu hinkwavo va xi dzunisa eka Kreste Yesu hilaya ku nga heriki.(3:21)
I. VUN’WE EKA MIRI WA KRESTE
4:1-16
- Mahlanganyetelo ya ntwanano:
- Tani hi leswi Xikwembu xi nga kombisa ku navela ka xona ka ku hlanganisa Mayuda na Vamatiko, i ku navela ka xona leswaku ku hlangana ku fanele ku humelela eka swirho hinkwaswo hi matlelo hinkwawo.
- Nhlangano wa va kreste lowu twananaka wu ta tlakusiwa, kambe lowu wu fambisiwaka hi ku ya hi ku navela ka misava leyi wu ta tsandzeka.(4:1)
- Mihandzu yo byala ntwanano hi leyi landzelaka: ku titsongohata, ku van a musa, ku leha mbilu, ku rhula loku humaka endzeni,na ku kombana rirhandzu hambi loko makwavo a onhile hikuva ha rhandzana.(4:2)
- Ku twanana a ku humeleri ntsena-ntsena, kambe ku fanele ku byariwa hi mintirho leyinene.(4:3)
- Vun’we tani hilaha byi vonakaka hakona eka miri:
- I miri wun`we(4:4).
- I Hosi yi`nwe(Jesus Christ) (4:5).
- I Moya wun`we (Moya) Lowo kwetsima (4:4).
- I Xikwembu xi`nwe tatana wa hinkwavo, lexi fumaka hinkwavo, lexi tirhaka eka vona hinkwavo.(4:6).
- I ku langutela ku`nwe (ku nga ku vona switshembhiso swa Xikwembu swi ri kari swi hetiseka eka mupfumeri u`nwana na u`nwana (4:4).
- I ripfumelo ri`nwe (Eka Tatana, eka N`wana na Moya Lowo kwetsima (4:4-6).
- I Nkhuvulo wu`nwe (eka miri wa Kreste) (4:5).
- Vun’we byi kula loko swirho naswona swikula emoyeni
- Swirho swi kula loko swi dyondzisiwa ntiyiso wa Xikwembu(4:12).
- Vanhu va kumile dyondzo leyi loko Yesu a tile emisaveni, a va hlavutela Xikwembu na swilo hinkwaswo swa nfumu wa xona.
- Rifu ra yena ro tinyiketa na ku pfuka ka yena eku feni swi pfule rifuwo hinkwaro leri nga endlaka leswaku miri wa yena wu kula.(4:8).
- I tlakuriwe a ya etilweni leswaku tani hi nhloko ya miri a fambisa ku ponisiwa ka hina hinkwako, a ku endla loku hetisekeke (4:9,16)
- Xin`wana xa nkoka lexi a nga xisungula I endlile leswaku e ka Miri wa yena kuva ni vakhomi va tihofisi lavangana vuswikoti bya mintirho yo hambana hambana leswaku va dyondzisa va tlhela va aka miri wa yena.(4:11)
- Lava hivona va khomi va tihofisi leti a nga tiveka tani hi nyiko eka kereke ya yena kuya hi xikongomelo lexi: (4:11):
- Vaapostolo,
- Vaprofeta,
- a vhangeri,
- Vafundhisi(Varisi) na
- Vadyondzisi
- Xikongomelo xa yena a kuri leswaku vahlawuriwa va yena va kula (4:13):
- Eka vun’we bya ripfumelo (ku twisisa kunwe ntiyiso wa Xikwembu).
- Eka vun’we bya mintirho ya vona na ku tiva kreste.
- Vava Vavanuna (Na vavasati) lava kuleke emoyeni kufikela eka xiyimo xa Kreste.
- Leswi swihambene na kuva manghimani, kuva ricece, kuva na xihlawu-hlawu, kuva mi avanile laha swirho swinga tiviki loyi swifaneleke ku pfumela e ka yena, laha swi olovaka kuva va hambukisiwa hivanhu va tidyondzo ta mavun’wa , onge hiloko vafana na 4:14):
- Magandlati ya Lwandle lawa ma nga ri ki na ku tifambisa ha woxe,kumbe,
- Vana lavatsongo lava nga swikoteki ku hlawula leswo sasseka eka leswo biya hi ku olova va endla ku rhandza ka lweyi va tinyiketaka eka yena.
- Miri lowu kuleke hi tlelo rin`wana,w u kuma matimba lama humaka eka xirho xi`nwana na xin`wana ,xirho xin`wana na xinwana xi tirha ntirho wa xona leswaku hinkwaswo swi tisa vun’we lebyi lavekaka (4:16)
- (Tindzimana ta 8-10 ti nga hlamuseriwa hi ndlela leyi:
- Leswaku Kreste i rhelerile e xivandleni xa vafi,a ya twarisa evangeli yaku ponisa eka lava bhohiweke ,I humese hinkwavo lava va nga pfumela,va tlandluke na yena etilweni-kuhava vumboni lebyi tiyeke eka matsalwa hinkwawo ku seketela mavonelo lawa.)
- Leswaku I rhelerile emisaveni, na leswaku vapfumeri humeke emasirheni ya vona, va tlhandluke na Yena etilweni loko a pfuxiwile ekufeni)
- Leswaku I rhelerile emisaveni, leyinga na xiyimo xale hansi hi Vukwetsimi loko yi fananisiwa nale matilweni.)
J. KU HANYA KA XIKRESTE LOKU HAMBANEKE NA KU HANYA KA VAMATIKO (XIYENGUE XO SUNGULA 1)
4:17-32
Leti itidyondzo leti lokoti amukeriwa no tirhisiwa, tinga tisa ku kula emoyeni nale ka vun’we.
- Langusisa a mahanyelo ya vamatiko(leswaku u ta mavenga) u ta kuma leswaku:
- Vona va pfilunganeke tinhlo ngopfu, avakoti ku hlawula swosaseka e ka leswo homboloka.(4:17)
- Mianakanyo ya vona yi nyamisiwile, va hanya emisaveni leyi yi funengetiweke hi munyama.(4:18)
- I va luveri eka vutomi bya ntiyiso lebyi kumekaka ntsena eka Xikwembu(4:18)
- Ku tiarisa loku ku humelerile eka vona hikuva va nonohise timbilu ta vona loko ku vonakala ka ntiyiso ku va fikerile. (4:18)
- Kuvonakala ka vona ku nyamisiwile hi ku ntsongo ku ntsongo ku fikela laha va nga ti nyiketa e ka vubhihi hinkwabyo, mankolo, na vutomi byo hambuka. (4:19)
- Sweswi twisisa Kreste, hi marito man’wana (Loko wena u amukele ntiyiso wa yena hakunene), naleswi a swidyondzisaka ku nga leswi:
- Xirho xa miri xi fanele ku lahla munhu wa khale (vutomi bya khale) leri nga n’wi lovisaka ( hi ku n’wi onga a tlhela a nghena e ka leswi yirisiweke (4:22)
- I fanele ku pfumela leswaku a hundzuriwa emiehleketweni a ambala munhu lontswha loyi a vumbiweke hi xifanso xa Xikwembu loyi a tikombaka hi ku lulama ka yena ni ku hlawuleka loku nga ni ntiyiso (4:24) Himintirho swivula leswaku munhu lontswha loyi (hi wena)
- U nge he vulavuli mavunwa kambe u ta vulavula ntiyiso ngopfu ngopfu eka swirho swa miri.(4:25)
- Loko ku hlundzuka ku pfuka endzeni ka wena, tikhome leswaku swi nga ku nghenisi e ku dyoheni ( ko fana na ku tirihisela) naswona rhelela eku hlundzukeni ka wena na dyambu ri nga se pela, lewaku ku hlundzuka ka wena ku nga tshuki kuku vangela mbitsi.(4:26)
- U nga tshuki u n’wi nyika kamara (hambi kamara rin’we) Sathana (hambi loko mbilu ya wena yi ri ni 100 wa tikamara), hikuva ndhaku ka loko un’wi yika kamara rin`we i ta lava na ku fuma tikamara hinkwato ta mbilu ya wena-u nga ehleketi leswaku kuna xidyoho xitsongo, hikuva hambi loko xi ri xitsongo xi teka kamara (ndhawo) endzeni ka wena. (4:27)
- Hambi loko munhu a hanye hi ku yiva evuton`wini bya yena, a nga ha tshuki a yiva eka va akelani va yena na siku na rin`we, kambe i fanele a tirha hi mavoko lawa Xikwembu xi n`wi nyikeke, leswaku a ta kota ku katekisa van`wana hi nyiko yo karhi gopfu ngopfu mu akelani loyi a nga n`wi yivela. (4:28)
- Tivonela ekuvulavuleni ka wena:Ku nga tshuku ku huma marito ya tingana enun`wini wa wena, kambe ntsena a ku humi marito yo katekisa no aka eka lavakutwaka.(4:29)
- Ufanele ku switiva leswaku vubhihi lebyi ubyi ehleketaka,kumbe ku byi vulavulaka, kumbe u byi endlaka byi hlundzukisa ( khunguvanyekisa,vavisa) Moya lowo kwetsima,hikuva hiyena nfungho lowu tiyisaka leswaku mupfumeri amukeriwa siku leri Xikwembu xi nga ta kutsula vanhu va xona hi rona.(4:30)
- Basisa yindlu ya wena yale ndzeni eka matyhaka hinkwawo lawa mangakona endzeni ka wena, ku kariha,ni ku mahlundzu, na swilo swin`wana swo homboloka leswi u swi endleke khale, u fanele ku nghenisa nhundzu yintswha ku nga vunghana,ku twelana vusiwana,ku tsetselelana ,l eswi nga ta n`wi endla a khatalela van`wana, na ku rivalela van`wana tani hi leswi na wena u rivaleriwke hi Kreste. (4:31, 32).
PLEASE GO TO “CONTACT US“ TO SEND US YOUR REQUEST, QUERY OR COMMENT.

robotstxt: allowed

filter: keep


text:
Dyondzo 5
Hi Xihi Xikongomelo Xa Xikwembu Hi Misava?
1. Ha yini Xikwembu xi tumbuluxe misava?
Yehovha u nyike vanhu misava. I kaya ra hina. Hikwalaho, mpatswa wo sungula ku nga Adamu na Evha a wu nga vumberiwanga ku ya tshama etilweni—Xikwembu se a xi vumbe tintsumi leswaku ti tshama etilweni. (Yobo 38:4, 7) Ematshan’weni ya sweswo, Xikwembu xi teke munhu wo sungula ivi xi n’wi veka eparadeyisini yo saseka leyi vuriwaka ntanga wa Edeni. (Genesa 2:15-17) Yehovha u n’wi nyike ntshembo wo tiphina hi vutomi lebyi nga heriki emisaveni swin’we ni vana va yena.—Hlaya Pisalema 37:29; 115:16.
Eku sunguleni, a ku ri ntanga wa Edeni ntsena lowu a wu ri paradeyisi. Mpatswa wo sungula a wu fanele wu tata misava hi vana va wona. Hi ku famba ka nkarhi, a va ta tata misava hinkwayo naswona va yi endla paradeyisi. (Genesa 1:28) Misava a yi nge herisiwi. Yi ta tshama yi ri kaya ra vanhu.—Hlaya Pisalema 104:5.
2. Ha yini sweswi misava yi nga ri paradeyisi?
Adamu na Evha a va n’wi yingisanga Yehovha, hikwalaho u va hlongorile entangeni. Ku ve ku lahleka ka paradeyisi naswona a ku na munhu la swi koteke ku yi pfuxeta. Bibele yi ri: “Misava yi vekiwe evokweni ra lowo homboloka.”—Yobo 9:24.—Hlaya Genesa 3:23, 24.
Xana Yehovha a nge he xi hetisisi xikongomelo xa yena xo sungula hi vanhu? Nikatsongo! U ni matimba hinkwawo. A nge tsandzeki. (Esaya 45:18) U ta vuyetela rixaka ra vanhu ri va hi ndlela leyi a a lava leswaku ri va ha yona.—Hlaya Pisalema 37:11, 34.
3. Paradeyisi yi ta vuyeteriwa njhani?
Paradeyisi yi ta vuyeteriwa emisaveni loko Yesu a ta va a fuma tanihi Hosi leyi vekiweke hi Xikwembu. Enyimpini leyi vuriwaka Armagedoni, Yesu u ta rhangela tintsumi ta Xikwembu kutani a lovisa hinkwavo lava kanetaka Xikwembu. Endzhaku, Yesu u ta pfalela Sathana ku ringana malembe ya 1 000. Vanhu va Xikwembu a va nge lovisiwi hikuva Yesu u ta va kongomisa ni ku va sirhelela. Va ta tiphina hi vutomi lebyi nga heriki emisaveni leyi nga Paradeyisi.—Hlaya Nhlavutelo 20:1-3; 21:3, 4.
4. Ku xaniseka ku ta hela rini?
Xikwembu xi ta byi herisa rini vubihi laha misaveni? Yesu u vule “xikombiso” lexi nga ta kombisa loko makumu ma ri ekusuhi. Swiyimo swa misava leyi, leswi xungetaka vutomi bya vanhu swi kombisa leswaku sweswi hi hanya ‘emakumu ka mafambiselo ya swilo.’—Hlaya Matewu 24:3, 7-14, 21, 22.
Hi nkarhi wa ku fuma ka Yesu ka malembe ya 1 000 a ri etilweni, u ta herisa ku xaniseka hinkwako emisaveni. (Esaya 9:6, 7; 11:9) Handle ko fuma tanihi Hosi, Yesu u ta va Muprista Lonkulu naswona u ta herisa swidyoho swa lava rhandzaka Xikwembu. Hikwalaho, hi ku tirhisa Yesu, Xikwembu xi ta herisa mavabyi, ku dyuhala ni rifu.—Hlaya Esaya 25:8; 33:24.
5. I vamani lava nga ta hanya eParadeyisini ya le nkarhini lowu taka?
Vanhu lava yingisaka Xikwembu va ta hanya eParadeyisini. (1 Yohane 2:17) Yesu u rhume valandzeri va yena leswaku va ya lava vanhu lavo rhula leswaku va va dyondzisa ndlela leyi va nga amukelekaka ha yona eka Xikwembu. Namuntlha, Yehovha u lunghiselela timiliyoni ta vanhu leswaku ti ta hanya eParadeyisini ya le nkarhini lowu taka leyi nga ta va yi ri laha misaveni. (Sofaniya 2:3) ETiholweni ta Mfumo ta Timbhoni ta Yehovha, vanhu va dyondza ku va vanuna ni vatatana lavanene ni ku va vasati ni vamanana lavanene. Vana ni vatswari va gandzela swin’we ni ku dyondza ndlela leyi va nga vuyeriwaka ha yona eka mahungu lamanene.—Hlaya Mikiya 4:1-4.
DYONDZA SWO TALA
Xana Bibele Yi Dyondzisa Yini Hakunene?
Hi Xihi Xikongomelo Xa Xikwembu Hi Misava?
Xana xikongomelo xa Xikwembu xa ku endla misava leyi yi va paradeyisi xi ta kala xi hetiseka? Loko swi ri tano, xi ta hetiseka rini?


text:
SIMAMA KU TSUMBEKA KA JEHOVA!
Gotsovanyano wa Timboni ta Jehova wa 2016
Ha ku ramba hi matsenya lezaku u ta wona a gotsovanyano lowu wa masiku manharu wu mahiwako hi Timboni ta Jehova.
TIMHAKA-TSHINYA
Wazihlanu: Ku ta kanelwa ku tlhela ku kombisiwa tividiyu ti to ku komba lezi Jesu Kristu a nga tsumbekisa zona ka Nungungulu zonake zi ku vuna kuva u mu pimanyisa. — Mitiro 2:27.
Mulongiso: U ta wona lezi a bhuku ga Joba gi hi gonzisako mhakeni ya ku tsumbeka ka Nungungulu hambu loku hi xaniseka nguvu.
Soto: Ku ta kombisiwa a vidiyu yi to ku vuna ku wona lezi Hosi Hezekia a nga ‘namarelisa zona ka Jehova’ a xikhati lexi a nga ranzelwe hi valala vakwe. — 2 Tihosi 18:6.
HI VAMANI VA RAMBIWAKO?
Vontlhe. A kunghena mahala, a ku mahiwi mihlengo.
Wona a longoloko wa kona wontlhe ni vidiyu yo koma ya tividiyu timbiri ti to kombisiwa ka gotsovanyano lowu.


text:
XIGONZO 11
Xana a matshinya ya milayo ya Biblia ma hi vunisa kuyini?
1. Hikuyini hina vanhu hi nga ni xilaveko xa ku rangelwa?
A Muvangi wa hina i tlharihile a ku hi hunza. Kota Dadani wa liranzo, yena wa hi khatalela. Ahandle ka lezo, a nga hi vangelangi lezaku hi ti fumela. (Jeremia 10:23) Hikwalaho, a ku fana ni lezi a xinwanana xi nga ni xilaveko xa ku rangelwa hi vapswali, hontlheni hi na ni xilaveko xa ku rangelwa hi Nungungulu. (Isaya 48:17, 18) A matshinya ya milayo ya Biblia ma hi nyika wurangeli legi gi nga xinyikiwo xi tako hi ka Nungungulu. — Gonza 2 Timote 3:16.
A milayo ni matshinya ya milayo ya Jehova zi hi gonzisa a mahanyela ya chukwana zezi zi tlhela zi hi komba a makumela ya makatekwa ya pinzukelwa xikhatini xi tako. Kota lezi ku nga Nungungulu a nga hi vanga, zi lulamile a kuva hi vumela a wurangeli gakwe hi kutsaka. — Gonza Tisimu 19:7, 11; Kuvululelwa 4:11.
2. Zini a matshinya ya milayo ya Biblia?
A matshinya ya milayo ya Biblia ku wuliwa milayo-tshinya leyi a yinwani milayo yi seketelwako ka yona. Kuveni a milayo yi nga ha tiriselwa ziyimo zo kongoma. (Deuteronome 22:8) Hi fanele ku tirisa a wuzikoti ga hina ga ku alakanyela kasi ku zwisisa lezi a matshinya ya milayo ma tirisako zona ka xiyimo xo kari. (Mavingu 2:10-12) Hi xikombiso, a Biblia gi gonzisa lezaku a wutomi xinyikiwo xi tako hi ka Nungungulu. A tshinya lego ga nayo gi nga hi rangela ntirweni, le kaya, ni kuenzeni. Gi hi kuca a ku maha zontlhe hi zi kotako kasi ku potsa timhango. — Gonza Mitiro 17:28.
3. Hi wahi a matshinya mambiri ya milayo lawa ma nga ya lisima ka wontlhe?
Jesu i wulawulile hi matshinya mambiri ya milayo lawa ma nga ya lisima nguvu ka wontlhe. A go sangula gi komba a kungo ga wutomi ga vanhu—ku nga ku tiva Nungungulu, ku mu ranza, ni ku mu tirela hi kutsumbeka. A tshinya legi ga nayo go sangula gi fanele ku alakanyiwa ka ziboho za hina zontlhe. (Mavingu 3:6) Lava va lanzelako a tshinya legi ga nayo va maha vanghana va Nungungulu, va tlhela va kuma litsako la lisine ni wutomi ga pinzukelwa. — Gonza Mateu 22:36-38.
A tshinya ga nayo ga wumbiri gi nga hi maha hi zwanana ni vanwani. (1 Va Le Korinte 13:4-7) A ku tirisa a tshinya legi ga nayo ga wumbiri zi patsa ku pimanyisa a ndlela leyi Nungungulu a tirisanako hi yona ni vanhu. — Gonza Mateu 7:12; 22:39, 40.
4. Xana a matshinya ya milayo ya Biblia ma hi vunisa kuyini?
A matshinya ya milayo ya Biblia ma gonzisa mingango a ndlela ya kuva yi bohana hi liranzo. (Va Le Kolosi 3:12-14) A Mhaka ya Nungungulu yi tlhela yi vikela mingango hi ku yi gonzisa a tshinya ginwani ga nayo—ga lezaku lava va tekanako a va faneli ku hambana. — Gonza Genesisi 2:24.
Hi ku lanzela a tigonzo ta Biblia, ha zi kota ku ti vikela hi tlhelo ga nyama ni ga maalakanyo. Hi xikombiso, a vatholi va ranza a vatiri lava va hanyako hi matshinya ya milayo ya Biblia ya kutsumbeka ni kutikarata. (Mavingu 10:4, 26; Maheberu 13:18) A Mhaka ya Nungungulu kambe yi hi gonzisa ku eneliswa hi zilo lezi zi nga xilaveko hi tlhela hi nyika nguvu lisima a kuzwanana ka hina na Nungungulu a ku hunza titshomba. — Gonza Mateu 6:24, 25, 33; 1 Timote 6:8-10.
A ku hanya hi matshinya ya milayo ya Biblia zi nga vikela a wutomi ga hina. (Mavingu 14:30; 22:24, 25) Hi xikombiso, a ku lanzela a nayo wa Nungungulu xungetano hi ku nganwi byala ku hunza mpimo za hi vikela ka mababyi ni timhango. (Mavingu 23:20) Jehova wa hi vumelela kunwa byala kanilezi na hi hi ni kuringanisela. (Tisimu 104:15; 1 Va Le Korinte 6:10) A matshinya ya milayo ya Nungungulu ma hi vuna hi ku hi gonzisa ku ti wonela ka mahanyela ya hina ni ka maalakanyo ya hina. (Tisimu 119:97-100) Hambulezo, a maKristu ya lisine a ma lanzeli a matshinya ya milayo ya Nungungulu hi ku lava ku vuneka ntsena. Wona ma maha lezo kasi ku dumisa Jehova. — Gonza Mateu 5:14-16.
GONZA ZINWANI
Kombela ku gonza a Biblia mahala
Gonza a Biblia mahala ka wutshamu ni xikhati xa xi nene ka wena.


text:
Ngu Ku Txani Hi txi Gonda DiBhibhele?
DiBhibhele di ningela tixamulo ta siwotiso sa lisima ka wutomi ka timilioni ta vathu ka madhawa otshe a mafuni. Ina wa ti tsakela kuva mmwane wa vona?
Yi mahiswa ku txani gondo ya Bhiblia?
Ha mafuni kotshe ,Tifakazi ta Jehovha ti ziwa ngu va ni txiemiso txa gondo ya Bhiblia ya mahala. Wona ti to ti mahiswa ku txani.
Ku mahwa txani Nyumbani ya Mfumo?
Kasi ku ti ziva xalela vhidhiyo!
Kombela kugonda diBhibhele
Mana tigondo ta diBhibhele ngu mbimo ni wukhalo wu u wu lavako.
Mitshangano ya dibanza ya Tifakazi ta Jehovha
Mana amu hi tshanganako kona, ni ku yi mahiswa ku txani mitshangano.


text:
A. XIKWEMBU XI LULAMISA MBILU YA YOSEFA NI KU YI NYIKA KU RHULA MAYELANO NI KU TIKA KA MARIYA (Luka 1:18-22:)
- Leswi Mariya a nga swi tsumbula, swi humelerile hikunene. A xitshembiso xa yena Yosefa, a nga kholwanga leswaku a n’wana loyi a a nwi langutela a a huma eka Xikwembu. Eka yena a khuri leriya a xi ri xikhunguvanyisi xikulu, kambe hikuva a a nwi rhandza ni leswaku a a ri wanuna wo chava Xikwembu, a teke xiboho xo hlayisa mhaka leyi embilwini ya yena, hikuva a yi tava mhaka ya tingana naswona a swi ta fika laha Mariya a khandliwaka hi maribye. A teke xiboho xo nwi tshika exihundleni.
- Mariya a tava a rile ngopfu hikuva a a nwi rhandza Yosefa kambe sweswi a a hlundzukile hikwalaho ka yena. Yosefa a a nga pfumeri leswaku a n’wana loyi a a tikiwile hikwalaho a mbewu leyi Moya lowo Kwetsima wu wu cheleke eka yena. A xivutiso a xi ri xa leswaku i mani la nga ta hlayisa? Hinkwavo vanghana va yena a va ta n’wi hlekula hikuva a a ta languteka na a ri wansati wa ntunga.
- A maendlele ya Xikwembu ko tala a ma olovanga. Loko hi landza Hosi hi ntiyiso swa endleka leswaku vanhu va nga hi twisisi. Loko hi hanya vutomi byo hlawuleka, hi nga hlengeli eka vutomi bya vudyoho bya misava leyi, vanhu va ta hi lumbeta ni ku hi hlekula. Loko muntshwa a ala ku phuza ni ku hanya vutomi bya manyala, a endliwa xihlekiso hi van’wana vafana. Ko tala hi lahlekeriwa hi vanghana loko hi ti boha ku hanya vutomi bya vun’wana va Xikwembu. Eka matiko lawa ku gandzeriwaka vafi, a vatswari va khunguvanyeka swinene loko vana va ala ku nghena eka timhamba ta ndjangu.
- Swi nga endleka Mariya a hlangane ni ku hlaseriwa ko tala enkarhini wa ku tika ka yena, kambe Xikwembu xi nwi lamulerile. Xi humelele eka Yosefa ni norho, tani hi ntsumi xi nwi byela ku tika Mariya a vansati wa yena, hikuva a n’wana la nwi langutelaka a huma eka Moya lowo Kwetsima. Loko hi endla ku rhandza ka Xikwembu, kuna hakelo leyi hi yi hakelaka, kambe xona xa hi biyelela ni ku hi endla lava lulameke. Swa olova eka Xikwembu ku hi hlamulela tinkinga ta hina.
- A ntsumi yi byele Yosefa ku cha n’wana vito ra Yesu. A swa ku Yesu swi vula leswaku “Muponisi” loyi a a ta ponisa vanhu eswidyowheni swa vona.
- Loko Yosefa a pfukile evurhongweni bya yena, na tshemba leswaku a hantlise a ya vona Mariya ekaya ka yena a ya nwi rungulela norho lowu a veke na wona ni ku nwi byela leswi Xikwembu xi n’wi leriseke swona. Hi ntiyiso ave ku ntsunxeka ku kulu ngopfu swinene loko Mariya a veke na kona ka nchavo. Hi ku tsopeta ka tihlo a ku tikeriwa ka vona ka ku kanakana ni ku chava a ku rivariwile.A marito yo tika ni mihloti swi pfule ndlela ya mahleko ni ntsaku wa xihlamariso, kutani va sungula ku endla makungu yaku tekana Loko swi languteka onge hinkwaswo swi famba ximatsi, kumbe a vutomi bya tshoveka hinkwabyo, hi fanele kuya emahlweni hi tshemba Xikwembu swinene. Xi nge hi cukumeteri etaleni. “Ndzi nga ka ndzi nga ku tshiki, kumbe ku ku cukumeta ni siku ni rin’we.” (Heb 13:5)
B. KU VELEKIWA KA YESU (LUKA 2: 1-7)
Ku tata fika la, hi ve ku languteni ka matimu yaku velekiwa ka Yesu ni hi laha Yosefa na Mariya va swi voneke hi kona. Kambe sweswi a hi languteni mhaka leyi hi tlhelo ra n’wana. Xana a ku ri mani xihlangi lexi? A a ri N’wana wa Xikwembu. Unwana a nga ku; loko a a ri N’wana wa Xikwembu a swi fanele a amukele ku hleketeriwa swa kahle ngopfu hi Yosefa na Mariya. Loko wansati wa xiyimo xa le henhla a lava ku veleka, a yisiwa eka swibedlele leswi nga ni vadokodela va swiyimo swa le henhla, lava nga ta nwi hlayisa ni ku nwi velekisa. Loko hosi yi veleka n’wana, a xitiviso xa kona xi vekiwa eka pheji ro sungula eka maphepha ni ma TV ya mahungu ya tiko.
- A swi vanga tanu eka Yesu, a N’wana wa Xikwembu. A mana wa yena loyi a a tikile a boheke ku khandziya mbongolo a teka riendzo ro leha, ku nga ri movha wo leha wo khandziyiwa hi tihosi.
- Loko va fikile Betlehema, a munti a wu tele hi vanhu lava a va tela ku ta ta endla balisa.A ndjangu lowu, a wu kumanga ndhawu ya byietlelo, ehandle ka xibala lexi a ku pfaleriwa tihomu, tinyimpfu ni timbuti.
- Loko n’wana a velekiwile, va nwi late exigovolweni lexi a xi tirhisiwa ku chela swakudya swa swifuyo.
- Hikwalaho ka yini Xikwembu xi swi pfumelerile kuva tanu?nXi na matimba a xi fanele xi endle leswaku N’wana wa xona a velekeriwa eka ndhawu ya risima, kambe a swi vanga tanu, a xi lava ku komba vanhu leswaku xona I Xikwembu xa vanhu hinkwavo, a xi lava ku khorwisa swisiwana, vo vabya, lava tshikiweke ni lava nge xivundzeni leswaku I Xikwembu xa vona ni leswaku a N’wana wa xona wava rhandza swinene, laha a kombiseke hi ku titsongahata ku fana ni un’wana wa vona, a va munghana ni muponisi wa vona
C. XIKWEMBU XI PALUXA MAHUNGU EKA VARISI (LUKA 2:8-20)
Xikwembu xi tirhise phepha hungu ra xona leswaku xi tivisa ku velekiwa ka N’wana wa xona, van’wamahungu vo huma tilweni.
- A mhaka yin’wana ya risima hi leswaku a tintsumi a ti humelelanga eka vanwankume kumbe vanhu va swi yimo swa le henhla, kambe eka varisi. A varisi lava a va ri swisiwana swinene lero a va pfumala ni ndhawu yo risela eka yona swifuyu swa vona ni vusiku leswi a swi va boha ku etlela ni swifuyu swa vona erivaleni ni vusiku.
- Hikwalaho ka yini va kume nkateko wo endzeriwa hi ntsumi? Xana a vavanuna lava a va xitiva Xikwembu, kumbe a va ri maphanga, Xikwembu xi yova komba tntswalo na va nga fanelanga? Hi ndlela leyi, va ve vo sungula ku twa mahungu lamanene yaku velekiwa ka N’wana wa Xikwembu, wa nga vona hi laha va nga va ni nkateko hi kona. Exikarhi ka vanhu vo tala vona v ave vo sungula ku twa mahungu ya Evhangeli; mahungu lama vulaka leswaku muponisi la nga ta susa swidyoho swa misava hinkwayo a velekiwile.
- Xana va endle yini? Va khorwile marito ya tintsumi, va siya swifuyu swa vona va kongoma Betlehema. Loko va fika xibaleni, va kuma “nwana a latiwile exidyelweni na a phutseriwile tani hi laha tintsumi ti vuleke hi kona.
- Wa nga hleketa hi laha Mariya a a tsake hi kona loko a twa vumbhoni bya varisi, hikuva swi nga endleka Mariya a fike laha a nga hleketa leswaku Xikwembu a xi nga nwi khataleri hikuva a veleke N’wana exibaleni.. Kambe hi lava vanhu lava tisaka mahungu yo fana ni lawa a ma kumeke endzhaku ka 9 wa ti wheti ndzhuku.
- Loko va vone Yesu N’wana, a timbilu ta vona a ti tale hi ntsaku, va ko va siya swifuyu swa vona emavokweni ya Hosi entshaveni kutani va famba va hangalasa mahungu eka vanhu hinkwavo lava va kumaka ya leswi humeleleke ni leswaku va tsumbule Kriste.
- Loko munhu a hlangane na Yesu hi ntiyiso, wava byela vanhu hinkwavo. Hinkwaswo leswi tataka mbilu ni miehleketo ya wena swi halakela hi marito. A mahlanganele yo taniya ma endla leswaku u hanya vutomi byo khapa-khapa hi swa Xikwembu.
D. XIKWEMBU XI TIVISA TINTLHARHI TA LE VUXENI LESWI HUMELELEKE (MAT 2:1-12)
Lana hi vona mintlawa yo hambana-hambana ya vaendzi. A va nga dyondzanga kambe a va tlharihile swinene. Va fanela va ri swipfundzi hikuva va tise tinyiko to dura ngopfu swinene.
- A va ri vanhu lava a va ri ni xinakulobye ni Xikwembu. A xi vulavula na vona hi tindlela ta vutlharhi lebyi a va ri na byona, a va ri ni vutivi bya tinyeleti ta tilo. Xikwembu a xi veke nyeleti yo karhi etilweni, kutani leswi vona ava ri ni vutivi bya tona, hi ku hantlisa va kote ku twisisa leswi nyeleti a yi vula swona. Yi lo tshuka yi humelela yi va eka ndhawu leyi a yi nga tolovelekanga na yi nga tiviwi lomu yi humaka kona. Hikokwalaho va swi twisisile leswaku a xi ri xikombiso xo huma ka Xikwembu lexi a xi kombisa leswaku ku velekiwe N’wana wa risima. A tinyeleti leti nwana a ti famba-famba, kambe leyi a yo yima endhawini yin’we, yi sungule ku famba loko tintlharhi ta le vuxeni ti suke ti famba, yi va fambisa va ko va ya afika laha a va ya kona. Loko va yima va humula, a nyeleti na yona a yo yima vakova suka va teka riendzo ra vona.
- Hi ndlela leyi, va kote kuya fika etikweni ra Israel, kutani va ye va ya vutisa eka hosi Heroda. Va hlekete leswaku tani hi murhangeri wa tiko, a fanele ku tiva laha Hosi leyintshwa ya Vayuda yi nga velekeriwa kona. Hambiswiritanu, hosi Heroda a a nga ku tivi, loko a swi tivile a sungule ku khunguvanyeka hikuva a a swi tiva leswaku a vuhosi bya yena a byi ta hela.
- Ntalo ka tihosi ta masiku lawa ti le ka xiyimo xo fana nixa Heroda. Va ngava va fuwile eka vutivi bya ku rhangela, kambe a va tivi nchumu mayelano ni Xikwembu ni hi laha va nga kumaka ku rhula hi kona eka xona. A vutivi bya vona hi ta Xikwembu bya fana ni bya vakhongeri va misava, vanhu lava va nghena tikereke hi hi tisonto, va nyikela timali ta vona, va hanya vutomi bya kahle ni ku nyikela mali eka mihlangano. A ku langutela ka vona hi leswaku va ta tsakeriwa kumbe xiyimo xa le henhla, kambe va tsandzeka ku nyikela vumbhoni bya leswaku va kume muponisi.
- Hosi Heroda a sungula ku vutisa vaprista, vanhu va vukhongeri enkarhini wa yena. Kutani va pfula matsalwa eka wona va kuma leswaku Mesiya a fanele ku velekiwa eBetlehema, kutani va ya tivisa Hosi Heroda. Leswi hlamarisaka hi leswaku hambi loko va swi tsumburile a va tikarhatanga va famba va lava Hosi leyi velekiweke leswaku vata yi gandzela. A va swi vona swi ringanile ku tiyela emahlweni ni ndlela ya vona ya makhongelele. A va vona swi antswa ku tiva ta yena hi ndlela yo tumbela, hikuva ava ri tihosi ta xiyimo xale henhla ta vukhongeri bya Xiyuda, kutani a vachava leswaku a tiko ri ta va tshika kutani ri namarhela Hosi yintshwa. A va ri ni makolo ni vukwele. Ematshanwini yo komba vanhu eka Xikwembu, va yime endleleni ya vona va va sivela ku tiva Hosi leyi a yi velekiwile hi ku nyikela mahungu ya mavun’wha. Hikwalaho a va yanga kuya vona Hosi, kambe va lave ntsena mahungu eka tintlharhi ta le vuxeni loko ti hundza hi le Yerusalema na ti tlhelela ekaya.
- Hambiswiritanu, a tintlharhi ta le vuxeni loko ti vuya hi le riendzweni, endleleni tive ni ku navela etimbilwini ta tona ku vona Hosi. Kambe va hlangane ni xikhunguvanyiso hi Heroda ni varhangeri va ta vukhongeri. Kambe Xikwembu xi va pfunile. Loko va humile ndlwini ya vuhosi, va sungula ku languta ehenhla, va vona nyeleti. Loko va famba na yona a yi famba yi va rhangela va kova fika eBetlehema va ya kuma N’wana, Yesu. A ntsaku wu tate timbilu ta vona. Kutani va khinsama va n’wi gandzela.
- Lana hi vona, swidyondzeki, vanhu vo pfundza va khinsama hi matsolo va gandzela n’wana ntsongo. Hikwalaho ka yini? Xana a swi nga ri swilo swo hlamarisa ku swi endla? Vona, loko a vayo swi tiva leswaku a hi n’wana ntsena. Kambe i N’wana wa Xikwembu xa matimba hinkwawu. A va nga dyondzanga ta ripfumelo ra dyondzo ya Va-Israele, kambe Xikwembu xi va dyondzisile kole tikweni ra vona ra le kule, xi va hlavutele ntiyiso leyi, hikwalaho ka swona va tile ku ta gandzela N’wana wa xona wa un’we tani hi Xikwembu.
- Va humese tinyiko ta vona to dura va nyikela hi tona N’wana: Golidi, mirhi ya risuna ni narda tinyiko leti nyikeriwaka hosi. A vavanuna lava a va tiyimiserile ku nyikela leswi a va ri na swona swa risima eka N’wana wa Xikwembu. A xa ku sungula va nyikele nkarhi wa vona, swi tava swi va tekele kolumu ka nhweti vari riendzweni leriya roya eBetlehema ni ku vuya. Va tise tinyiko leto dura hi tikamela ta vona. Va veka vutomi bya vona enghozini tani hi laha a yi ri nghozi hi kona ndlela leyi va nga famba hi yona. A swigevenga a swi tave swi va dlayile.
- Loko wo tsumbula leswaku Yesu i N’wana wa Xikwembu xa matimba loyi a nga velekeriwa ku ku ponisa eka swidyoho swa wena, wa fanela ku n’wi nyika tinyiko hi mbilu ya wena hinkwayu hambi hi vutomi bya wena.
- Endzhaku ka swona Xikwembu xi tikombisile eka vona hi norho, xi va lerisa leswaku va tlhela hi ndlela yin’wana, leswaku makungu yo biha ya Heroda yo lava ku dlaya Kriste N’wana ma onhaka. Hi ndlela leyi, va tlhelele ekaya va hlayisekile swinene eriendzweni ra vona.
- Munhu loyi Hosi Xikwembu xi tsakelaka mahanyelo ya yena, u nyikiwa hi xona ku famba a nga chavi nchumu. (Tips 37:23)
PLEASE GO TO “CONTACT US” TO SEND US YOUR REQUEST, QUERY OR COMMENT


text:
LUKA 7:1-10
- Hi le ku voneneni ka mahlori man’wani ya Yesu.
- A hi rhangeni hi ku hlamusela leswi humeleleke hi ndlela ya kahle. A mahlori lawa ma hlamuseriwa ne ka Mat. 8:5-13 kutani leswi swa tiyisa mhaka leyi humeleleke. Loko hi hlaya eka tibuku hi timbirhi, swi vonaka na loyi wa ndhuna a rhume ntlawa wa vurhangeri bya Vayuda leswaku va ya kombela Yesu leswaku a ya ekaya ka hosi a ya hanyisa nandza wa yena loyi a a vabya. Yesu a twile xikombelo xa vona kutani a sungula ku teka goza ro ya emutini, kambe loko va ha ri endleleni, a hlangana ni ntlawa un’wana wa malandza ya ndhuna, lawa a ma rhumiwile hi yona, loko ma hlangana na Yesu ma vula leswaku a hambi a nga tikarhati hi kuya ekaya ka ndhuna, kambe loko a nga vula rito ra hi matimba ya yena a muvabyi a ta hanya. Kutani a ndhuna yi ta hi yoxe endzhaku ka malandza ya yena, a tlhela a phindha leswi nga vuriwa hi malandza ya yena eka Yesu. A wanuna wa risima loyi a a ri mutirheli wa tiko, murhangeri wa 100 wa masocha, wanuna wa matimba ni xiyimo xa le henhla loyi a xiximiwa hi tiko.
- Naswona a a ri munhu wa vukhongeri byo enta. A a pfumela eka Xikwembu xa Israel, hambi leswi a a nga ri muisraele. A Moya lowo Kwetsima wu n’wi hlavutele ntiyiso wa matsalwa kutani a ma A twisisa leswaku i ntiyiso leswaku ku ni Xikwembu xin’we ntsena, kutani a tiyimisela ku xi tirhela, hambi leswi a a nga amukeriwi ku landza swileriso hinkwaswo swa vukhongeri bya xiyuda.
- A a pfumerile leswaku i mihandzu ya mbewu ya Xikwembu. Ntalo ka varhangeri va tiko eka masiku lawa va tlanga hi swiyimo swa vona, ematshanwini ya ku tirhela vanhu, va le ku laveni leswi va nga vuyeriwaka hi swona eka xitshungu. Va yivela vanhu lava nga vekeriwa ku va tirhela ni ku va biyelela. Hikwalaho, ematshanwini ya leswaku vanhu va hlonipha maphorisa loko va hlangana na vona vo va chava. Kambe wanuna loyi wa Ndhuna, swa vonaka leswaku a a nga ri na yona mbilu yo lava ku vuyeriwa yena ntsena eka tiko, kambe a tirhise leswi a a ri na swona ku va akela kereke. A vanhu lava rhandzaka Xikwembu va swi rhandza ku phemelana ni van’wana leswi va nga na swona, kambe lava ma nkolo va endla hi matimba ku tihlengeletela leswi nga tava swa vona ntsena.
- A ndhuna leyi a yi ngo rhandza vanhu va tiko ntsena, kambe ni malandza ya yona loko ma ni swikarhato, a yi endla hi matimba leswaku ma kuma nhlulelo, ku fana ni leswi humeleleke eka nadza loyi a a vabya, a kote ku hanya hi ku hentekeriwa hi murhangeri wa yena.
- A nga pfumeri eka Xikwembu Tatana ntsena, kambe a a pfumela ni ka Yesu, N’wana wa Xikwembu loyi a teke misaveni hi xivumbeko xa munhu, leswaku a ta ta kutsula vanhu emahlomulweni. Kutani a a nga ti filhi, a a vula vumbhoni lebyi humaka eku enteni ka mbilu ya yena, naswona a a byi vula erivaleni, na a nga vileri leswaku vanhu va ri yini hi yena, twana leswi a swi vuleke; Ndhuna ya dzana yi hlamula yi ku: “Hosi a swi ndzi fanelanga leswaku wena u ta nghena endlwini ya mina, kambe vula rito ntsena, kutani nandza wa mina u ta hanya; hikuva mina ndzi nga munhu la fumiwaka hi van’wana, ndzi ni masocha ehansi ka mina; loko ndzi ku eka rin’wana ra wona: ‘Famba!’ ra famba; ni ka rin’wana, ‘Tana!’ ra ta; ni le ka nandza wa mina; ‘Endla leswo karhi’ wa swi endla.” (Mat. 8:8,9) Xana a vone Yesu tani hi N’wana wa Xikwembu ni Hosi ya matimba leyi nga ni vuswikoti bya ku lerisa mavabyi ma huma eka vanhu, ni leswaku va kuma vutomi lebyi va fanelaka. A a kholwa leswaku Yesu a ni matimba lama nge henhla ka miehleketo ni ku pima ka vanhu. Yesu a tirhise yena tani hi xikombiso, ku khomisa tingana Vayuda lava a va nwi landza. Yesu vule leswaku a nga se tshama a vona munhu wa ripfumelo ra matimba ro fana ni ra wanuna loyi wa ndhuna ya dzana A a ri ni ripfumelo rikulu ku tlula ni lava kuleleke exiyudeni.
- Xana Yesu a endle yini? A hlamarisiwile hi ku vona ripfumelo rikulu eka muhedeni wo taniya. A a ri wanuna wa ntumbuluko wa vuhedeni kambe a veke ripfumelo ra yena eka Yesu N’wana wa Xikwembu!
- I ntiyiso lowu swi nga kotekiki ku kanetiwa. Ntalo ka vanhu lava a va ri na Yesu a va ri ni masiku yo tala na va n’wi landza. Va fambe na yena hi milenge tindhawu to tala, ni ku vona mahlori yo tala lawa Yesu a ma endleke. Va n’wi vonile loko a pfula mahlo vanhu, lama feke, vanhu lava a va ri ni nhlokonho va basisiwa, hambi hi ntlhanu wa swinkwa ni tihlampfi timbirhi swi andzisiwa leswaku swi dyisa 5000 wa vanhu, hambi leswi va voneke mahlori lawaya hinkwawu, a ripfumelo ra vona a ra ha ri ritsongo. A vutomi bya vona a byi fana ni mathumbo ya mati lama ttatiwaka hi mati mixo ku ko ri pela, kambe, kambe loko va lava ku ka van’wa, va kuma leswaku a thumbo ri phanga, mati hambi yo nwisa vona vinyi a ma nga ri kona.
- Xana a swi fani ni van’wana va hina? Ku na vo tala lava nghenaka tikereke, va fambe mpfhuka wo leha na Yesu, naswona va amukele tidyondzo to tala ta rito ra Xikwembu ku sukela ka Genesa kuya fika eka Nhlavutelo; swirho leswi dyondzeke mahlori hinkwawu lawa Yesu a ma endleke, naswona, vona vinyi va endlekeriwe hi mahlori evutonwini bya vona. Ko tala va khomiwe hi vuvabyi, kambe Yesu a va hanyisa. Loko va twa ndlala, Yesu a va humesele swakudya, ni loko va ri ni swivilelo swa mali, a a rhumela munhu kuya va pfuna. A phamele ripfumelo ra yena hi swikombiso swo tala swa tintswalo ta yena, hambiswiritano, a ka ha voneka vuphanga bya ripfumelo etimbilwini ta vona. Hikwalaho ka yini? Xana a timbilu ta vona a to kala ti nga se pfumela ku amukela, kumbe a va fana ni swibya swi boxekeke leswi nga kotiki ku hlayisa leswi cheriwaka endzeni ka swona, xana a vo va ni timbilu ta ku pfuta xana?
- Yesu a hundzukela eka ndhuna ya dzana a ku ka yona: “Tlhelela ekaya! A ku endleki hi laha u pfumeleke hi kona” (Mat. 8:13). Yesu a nga vulanga leswaku: Ndza n’wi hanyisa nandza wa wena.” Kambe a te, a ku endliwi hi laha u pfumelaka hi kona.
- Loko Yesu a nga ku eka hina: “A ku endleki hi laha mi pfumelaka hi kona”, xana hi nga amukela swo fika kwihi? Loko wo tikuma na wu hanya a ma-aldeia laha vanhu hinkwavo va kaka mati empopini un’we, kutani u ya eku keni ka mati hi xipunwana xa chani kutani a thumbo ra kona u tirhisa cikiri, xana unga muka ni mati yo ringana? E-e, kambe loko wo teka thumbo ri kulu, a wu ta muka ekaya ni mati yo ringana swilaveko va vandyangu hinkwawu. Xana hi langutela yi eka Xikwembu? Leswi hi langutelaka swona hi leswi hi nga ta kuma amukela swona.
- A hi fikeni makumu ka dyondzo leyi. A ndhuna ya dzana yi pfumerile leswaku Yesu a nga swi kota ku hanyisa nandza wa yona, kutani loko a fike ekaya, a kume hakelo ya ripfumelo ra yena, a nga khomisiwanga tingana.
PLEASE GO TO “CONTACT US” TO SEND US YOUR REQUEST, QUERY OR COMMENT


text:
NDZIMA 7
Xana Vutomi I Bya Risima Eka Wena Hilaha Byi Nga Hakona Eka Xikwembu?
“Hi wena u nga ni xihlovo xa vutomi.”—PISALEMA 36:9.
1, 2. Hi yihi nyiko leyi humaka eka Xikwembu leyi nga ya risima swinene namuntlha naswona ha yini yi ri ya risima?
TATA wa hina la nge matilweni u hi nyike nyiko ya risima swinene, ku nga vutomi naswona leswi hi endliweke hi xifaniso xakwe hi kota ku va ni timfanelo ta yena letinene. (Genesa 1:27) Hi kota ku anakanyisisa hi milawu ya Bibele hikwalaho ka nyiko leyi ya risima leyi xi hi nyikeke yona. Loko hi tirhisa milawu yoleyo, hi va vanhu lava wupfeke lava rhandzaka Yehovha, lava ‘matimba ya vona ya ku twisisa ma leteriweke ku tirha leswaku ma hambanisa leswi lulameke ni leswi hoxeke.’—Vaheveru 5:14.
2 Vuswikoti bya ku anakanyisisa hi milawu ya Bibele i bya risima swinene namuntlha, hikuva misava yi homboloke lerova a ku na milawu leyi nga kotaka ku lawula nchumu wun’wana ni wun’wana lowu endlekaka evuton’wini. Sayense ya swa vutshunguri yi yi kombisa kahle mhaka leyi, ngopfu-ngopfu loko swi ta eka mirhi ni matshungulelo lama lavaka leswaku ku tirhisiwa ngati. Mhaka leyi i ya risima eka hinkwavo lava lavaka ku yingisa Yehovha. Kambe loko hi twisisa milawu leyi faneleke ya Bibele, hi ta kota ku endla swiboho leswinene leswi endlaka leswaku ripfalo ra hina ri nga hi kingindzi ni ku tshama hi rhandziwa hi Xikwembu. (Swivuriso 2:6-11) Xiya yin’wana ya milawu leyi.
VUTOMI NI NGATI SWA KWETSIMA
3, 4. Leswaku ngati ya kwetsima swi tivisiwe rini ro sungula eMatsalweni, naswona swi sekeriwe eka milawu yihi leyi kongomisaka?
3 Endzhaku ka loko Kayini a dlele makwavo Avele, Yehovha u swi veke erivaleni leswaku vutomi ni ngati i swilo leswi kwetsimaka. U byele Kayini a ku: “Yingisa! Ngati ya makwenu yi huwelela eka mina yi ri emisaveni.” (Genesa 4:10) Eka Yehovha, ngati ya Avele a yi yimela vutomi byakwe, lebyi herisiweke hi ndlela yo vava. Hi marito man’wana, ngati ya Avele a yi rilela ndzihiselo eka Xikwembu.—Vaheveru 12:24.
4 Endzhaku ka Ndhambi ya le nkarhini wa Nowa, Xikwembu xi nyike vanhu mpfumelelo wo dya nyama ya swiharhi kambe a va nga fanelanga va dya ngati. Xikwembu xi te: “Ntsena nyama leyi nga ni moya-xiviri wa yona—ngati ya yona—mi nga tshuki mi yi dya. Tlhandlakambirhi, ngati ya mimoya-xiviri ya n’wina ndzi ta yi lava.” (Genesa 9:4, 5) Xileriso lexi xi tirhe eka vatukulu va Nowa hinkwavo ku ta fika ni le ka hina. A xi tiyisa marito lawa Xikwembu xi ma byeleke Kayini ya leswaku vutomi bya nchumu wun’wana ni wun’wana lowu hanyaka byi le ngatini. Nakambe a xi swi veka erivaleni leswaku Yehovha, loyi a nga Xihlovo xa vutomi, u ta xupula hinkwavo lava nga xiximiki vutomi ni ngati.—Pisalema 36:9.
5, 6. Xana Nawu wa Muxe wu swi kombise njhani leswaku ngati i ya risima naswona ya kwetsima? (Vona ni bokisi leri nge “ Xixima Vutomi Bya Swiharhi.”)
5 Milawu lemimbirhi leyi kongomisaka, leyi nga ya risima swinene yi kandziyisiwile ni le ka Nawu lowu nyikiweke Muxe. Levhitika 17:10, 11 yi ri: “Loko ku ri munhu un’wana ni un’wana . . . la dyaka ngati ya muxaka wun’wana ni wun’wana, kunene xikandza xa mina xi ta lwa ni moya-xiviri wolowo lowu dyaka ngati, hakunene ndzi ta wu dlaya exikarhi ka varikwavo. Hikuva moya-xiviri wa nyama wu le ngatini, kutani mina ndzi mi vekele yona ealitarini leswaku yi kombela ku rivaleriwa ka mimoya-xiviri ya n’wina, hikuva i ngati leyi kombelelaka ku rivaleriwa hi moya-xiviri lowu nga eka yona.” *
6 Loko ngati ya xiharhi yi nga tirhisiwi ealitarini, a yi chuluriwa emisaveni. Xisweswo hi ndlela yo fanekisela vutomi a byi tlhelela eka N’wini wa byona. (Deteronoma 12:16; Ezekiyele 18:4) Xiya leswaku leswi a swi vuli leswaku Vaisrayele a va fanele va lavisisa ni ku humesa ngati hinkwayo eka xiharhi. Mhaka ya risima a ku ri leswaku loko xiharhi xi dlayiwa, ku humesiwa ngati kutani Vaisrayele a va ta xi dya hi mbilu yo basa, hikuva ku humesiwa ka xona ngati a ku ta komba leswaku Munyiki wa Vutomi u xiximiwile.
7. Xana Davhida u swi kombise njhani leswaku wa ku xixima ku kwetsima ka ngati?
7 Davhida, “wanuna la amukelekaka embilwini ya” Xikwembu a a yi twisisa kahle milawu ya Xikwembu mayelana ni ngati. (Mintirho 13:22) Siku rin’wana loko a khomiwe hi torha swinene, masocha ya yena manharhu ma manyukute ma nghena ekampeni ya valala va vona kutani ma ka mati exihlobyeni ma ta n’wi nyika. Xana Davhida u endle yini? U vutise a ku: “Xana ndzi nga nwa ngati ya vavanuna lava nghenisaka mimoya-xiviri ya vona ekhombyeni?” Eka Davhida mati lawa a ma fana ni ngati ya masocha ya yena hileswi ma vekeke vutomi bya wona ekhombyeni. Kutani hambileswi a a khomiwe hi torha, a nga pfumelanga ku ma nwa kambe u ma ‘chululele Yehovha.’—2 Samuwele 23:15-17.
8, 9. Xana Xikwembu xi cince nawu lowu fambelanaka ni timhaka ta ngati loko ku vumbiwa vandlha ra Vukreste? Hlamusela.
8 Endzhaku ka malembe ya kwalomu ka 2 400 Nowa a lerisiwe ku xixima ngati, ni le ndzhaku ka malembe ya kwalomu ka 1 500 ku endliwe ntwanano wa Nawu, Yehovha u huhutele huvo leyi fumaka ya Vakreste va lembe-xidzana ro sungula leswaku yi tsala yi ku: “Moya lowo kwetsima swin’we na hina hi tsakele ku ka hi nga mi engeteleli ndzhwalo wun’wana, handle ka swilo leswi, leswi fanelaka, ku papalata swilo leswi nyikeriwaka swifaniso swa hava ni ngati ni swilo leswi dlayiweke hi ku tlimbiwa nkolo ni vumbhisa.”—Mintirho 15:28, 29.
9 Swi le rivaleni leswaku huvo leyi fumaka ya lembe-xidzana ro sungula a yi swi twisisa leswaku ngati ya kwetsima ni leswaku ku yi tirhisa hi ndlela yo biha i xidyoho ku fana ni ku gandzela swikwembu swa hava kumbe vumbhisa. Vakreste va ntiyiso namuntlha va hanya hi ku pfumelelana ni xileriso xexo. Hikwalaho ka leswi va hanyaka va tlhela va anakanya hi milawu leyi kongomisaka ya Bibele, va endla swiboho leswi tsakisaka Yehovha loko swi ta etimhakeni leti khumbaka ngati.
KU TIRHISIWA KA NGATI EKA SWA VUTSHUNGURI
10, 11. (a) Xana Timbhoni ta Yehovha ti swi languta njhani ku pomperiwa ngati ni swiaki swa yona leswikulu? (b) Hi le ka swiyimo swihi eka timhaka leti khumbaka ngati laha Vakreste va nga hambanaka hi mavonelo?
10 Timbhoni ta Yehovha ta swi tiva leswaku “ku papalata . . . ngati” swi vula ku papalata ku pomperiwa ngati naswona a ti nyikeli hi ngati ya tona kumbe ku yi hlayisa leswaku ti ta pomperiwa yona loko ti tshunguriwa. Leswi ti xiximaka nawu wa Xikwembu, ti tlhela ti ala ku tshunguriwa hi swiaki swa mune leswikulu swa ngati: ku nga tisele to tshwuka, tisele to basa, ti-platelet ni pulasima.
11 Kambe namuntlha madokodela ma kota ku hlunga swiaki swa ngati swi va swiphemu leswitsongo leswi tirhisiwaka hi tindlela to hambana-hambana. Xana Mukreste a nga pfumela ku tshunguriwa hi swiphemu leswi? Xana u swi vona swi fana ni “ngati”? Leyi i mhaka leyi un’wana ni un’wana a faneleke ku tiendlela xiboho eka yona. Swi tano ni hi matshungulelo yo fana ni ku basisa ngati hi muchini (hemodialysis), ku vevukisa ngati (hemodilution) ni ku ponisa tisele (cell salvage) laha ku tirhisiwaka ngati ya wena kambe loko ntsena yi nga rhanganga hi ku vekiwa u nga si endliwa vuhandzuri.—Vona xiengetelo lexi nga ni nhloko-mhaka leyi nge “Swiphemu Leswitsongo Swa Ngati Ni Vuhandzuri.”
12. Xana hi fanele hi ti languta njhani timhaka leti khumbaka ripfalo naswona hi fanele hi swi endla njhani swiboho leswi khumbaka timhaka to tano?
12 Xana loko mhaka yo karhi yi siyeriwa n’wini wa yona leswaku a tiendlela xiboho, swi vula leswaku Yehovha a nga na mhaka na yona? Doo, Yehovha wa khathala swinene hileswi hi swi ehleketaka ni leswi hi swi endlaka. (Swivuriso 17:3; 21:2; 24:12) Xisweswo endzhaku ko va hi endle ndzavisiso ni ku khongela mayelana ni mirhi leyi tirhisaka ngati, hi fanele hi yingisa ripfalo ra hina leri leteriweke hi milawu ya Bibele. (Varhoma 14:2, 22, 23) A hi fanelanga hi pfumelela van’wana va hi endlela swiboho naswona a hi fanelanga hi va vutisa hi ku, “Xana a wu ta endla yini loko a wu langutane ni xiyimo lexi?” Eka timhaka leti, Mukreste ha un’we u fanele a “rhwala ndzhwalo wakwe.” *—Vagalatiya 6:5; Varhoma 14:12; vona bokisi leri nge “ Xana Ngati I Nchumu Lowu Kwetsimaka Eka Mina?”
MILAWU YA YEHOVHA YI HI KOMBA LESWAKU U NI RIRHANDZU
13. Xana milawu ya Yehovha yi hi kombisa leswaku i munhu wa njhani? Nyikela xikombiso.
13 Milawu leyi kumekaka eBibeleni yi komba leswaku Yehovha i Munyiki wa Milawu wo tlhariha ni Tatana la nga ni rirhandzu la khathalaka hi vuhlayiseki bya vana vakwe. (Pisalema 19:7-11) Hambileswi nawu wa leswaku hi ‘papalata ngati’ a wu nga nyikeriwanga tanihi nawu wa ta rihanyo, wa hi sirhelela eka mavabyi lama talaka ku va kona loko munhu a pomperiwa ngati. (Mintirho 15:20) Entiyisweni, madokodela yo tala ma vula leswaku ku tshungula handle ko tirhisa ngati i ndlela leyinene swinene eka swa vutshunguri namuntlha. Eka Vakreste va ntiyiso, mhaka leyi yi komba leswaku hakunene Yehovha u ni vutlhari lebyikulu naswona i Tatana la hi rhandzaka.—Hlaya Esaya 55:9; Yohane 14:21, 23.
14, 15. (a) Hi yihi milawu leyi kombisaka leswaku Xikwembu xi rhandza vanhu va xona? (b) Xana u nga yi tirhisa njhani milawu yoleyo leyi seketelaka mhaka ya vuhlayiseki?
14 Leswaku Xikwembu xa khathala hi vanhu va xona swi tikombe hi milawu yo tala leyi xi yi nyikeke Vaisrayele. Hi xikombiso, nawu wa xona a wu vula leswaku loko Muisrayele a aka yindlu a yi fanele yi va ni guma elwangwini leswaku ri ta sivela khombo, hikuva mintirho yo tala ya Vaisrayele a va tala ku yi endlela elwangwini. (Deteronoma 22:8; 1 Samuwele 9:25, 26; Nehemiya 8:16; Mintirho 10:9) Xikwembu xi tlhele xi lerisa leswaku tinkuzi leti levaka ti fanele ti rindziwa leswaku ti nga vavisi vanhu. (Eksoda 21:28, 29) Munhu la honisaka milawu leyi a a kombisa leswaku a nga byi xiximi vutomi bya van’wana naswona a a ta va ni nandzu wa ngati.
15 Xana u nga yi tirhisa njhani milawu leyi kongomisaka leyi humaka eka milawu leyi? Anakanya hi movha wa wena, ndlela leyi u chayelaka ha yona, kaya ra wena, laha u tirhaka kona ni ndlela leyi u tihungasaka ha yona. Ematikweni man’wana vantshwa hi vona va vangaka timhangu emagondzweni hikuva va tala ku chayela hi vusopfa. Kambe vantshwa lava lavaka ku tshama va ri karhi va rhandziwa hi Xikwembu va teka vutomi ku ri nchumu wa risima naswona a va lavi ku titsakisa hi swilo leswi nga ni khombo. A va tixisi hi ku tibyela leswaku leswi va ha riki vantshwa a va nge weriwi hi khombo. Kambe va tiphina hi vuntshwa bya vona hi ku papalata khombo leri nga ekule.—Eklesiasta 11:9, 10.
16. Hi yihi milawu ya Bibele leyi tirhaka eka timhaka ta ku humesa khwiri? (Vona ni nhlamuselo ya le hansi.)
16 Hambi ku ri vutomi bya n’wana la nga si velekiwaka i bya risima emahlweni ka Xikwembu. Hi nkarhi wa Vaisrayele, loko munhu o vavisa wansati la tikeke kutani yena kumbe n’wana wa yena a fa hikwalaho ka sweswo, Xikwembu a xi teka munhu yoloye a ri mudlayi, naswona a a fanele a riha “moya-xiviri hi moya-xiviri.” * (Hlaya Eksoda 21:22, 23.) Kutani ehleketa leswaku Xikwembu xi titwa njhani loko xi vona vanhu va humesa makhwiri hi vomu lembe ni lembe, vo tala va endla tano leswaku va ta ya emahlweni ni mukhuva wa vona wo hanya hi ndlela yo biha.
17. Xana u nga n’wi khutaza njhani munhu loyi a humeseke khwiri a nga si dyondza milawu ya Xikwembu?
17 Kambe, xana wansati loyi a nga tshama a humesa khwiri a nga si dyondza ntiyiso wa Bibele a nga endla yini? Xana Xikwembu a xi nge n’wi rivaleli? Xi ta n’wi rivalela. Kahle-kahle munhu loyi a hundzukeke hi ku helela a nga tiyiseka leswaku Yehovha u ta n’wi rivalela exisekelweni xa ngati ya Yesu leyi halakeke. (Pisalema 103:8-14; Vaefesa 1:7) Entiyisweni Kreste hi byakwe u te: “Ndzi tele ku ta vitanela vadyohi eku hundzukeni, ku nga ri vanhu lava lulameke.”—Luka 5:32.
PAPALATA KU VENGA VAN’WANA!
18. Xana Bibele yi ri i yini leswi vangaka leswaku vanhu va dlayana?
18 Yehovha u lava leswaku hi tshika rivengo hikuva hi rona ri vangelaka leswaku hi vavisa van’wana. Muapostola Yohane u te: “Mani na mani la vengaka makwavo i mudlayi.” (1 Yohane 3:15) Munhu wo tano a nga vengi makwavo ntsena kambe u n’wi navelela leswaku a fa. Ndlela leyi a vengaka makwavo ha yona yi tikomba hi ku va a n’wi lumbeta hi leswo biha, lerova loko mhaka leyi a n’wi lumbetaka ha yona yi ri ntiyiso Yehovha a a ta vhela a n’wi herisa. (Levhitika 19:16; Deteronoma 19:18-21; Matewu 5:22) I swa risima hakunene ku va hi susa rivengo rihi ni rihi leri nga vaka kona etimbilwini ta hina!—Yakobo 1:14, 15; 4:1-3.
19. Xana munhu loyi a kongomisiwaka hi milawu ya Bibele ti n’wi khumba njhani tindzimana to fana na Pisalema 11:5 na Vafilipiya 4:8, 9?
19 Lava xiximaka vutomi naswona va byi teka byi ri bya risima hilaha Yehovha a byi tekaka hakona, va papalata madzolonga hilaha ku heleleke. Pisalema 11:5 yi ri: ‘Kunene moya-xiviri wa Yehovha wa n’wi venga un’wana ni un’wana la rhandzaka madzolonga.’ Ndzimana leyi a yi hi byeli ntsena leswi Xikwembu xi nga xiswona kambe yi hi kongomisa endleleni leyi hi faneleke ku hanya ha yona. Yi susumetela vanhu lava rhandzaka Xikwembu leswaku va papalata vuhungasi hinkwabyo lebyi nga ni madzolonga. Hilaha ku fanaka, marito lama nge Yehovha i “Xikwembu xa ku rhula” ma khutaza malandza yakwe ku tata miehleketo ni timbilu ta wona hi swilo leswi rhandzekaka, leswinene ni leswi dzunekaka, leswi kondletelaka ku rhula.—Hlaya Vafilipiya 4:8, 9.
HAMBANA NI VANHU LAVA NGA NI NANDZU WA NGATI
20-22. Xana Vakreste va yime kwihi loko swi ta eka timhaka ta misava naswona ha yini?
20 Eka Xikwembu, misava hinkwayo ya Sathana yi ni nandzu wa ngati. Ematsalweni mimfumo ya misava yi fananisiwa ni swivandzana swa khombo swinene, naswona yi dlaye vanhu va magidi-gidi ku katsa ni malandza ya Yehovha yo tala. (Daniyele 8:3, 4, 20-22; Nhlavutelo 13:1, 2, 7, 8) Hi ku tirhisana ni mimfumo leyi yo fana ni swivandzana, van’wamabindzu ni vativi va sayense va endle matlhari yo chavisa swinene, naswona va endle mali yo tala hi ku xavisa matlhari lawa. Hakunene “misava hinkwayo yi le hansi ka matimba ya lowo homboloka.”—1 Yohane 5:19.
21 Hikwalaho ka leswi valandzeri va Yesu va nga riki “xiphemu xa misava” a va ti seketeli nikatsongo tipolitiki ni tinyimpi ta yona, kutani hi ku endla tano va papalata ku va ni nandzu wa ngati. * (Yohane 15:19; 17:16) Va tekelela Kreste hi ku nga tlheriseli hi leswo biha loko vanhu va va xanisa. Kambe va rhandza valala va vona va tlhela va va khongelela.—Matewu 5:44; Varhoma 12:17-21.
22 Ku tlula kwalaho Vakreste va ntiyiso va papalata ku tikatsa na “Babilona Lonkulu” ku nga vukhongeri hinkwabyo bya mavunwa lebyi nga kona emisaveni ni lebyi nga ni nandzu lowukulu wa ngati. Rito ra Xikwembu ri ri: “Eka wona ku kumiwe ngati ya vaprofeta ni ya vakwetsimi ni ya hinkwavo lava dlayiweke emisaveni.” Xisweswo ha tsundzuxiwa leswaku hi ‘huma eka yona.’—Nhlavutelo 17:6; 18:2, 4, 24.
23. Xana ku huma eka Babilona Lonkulu swi vula yini?
23 Ku huma eka Babilona Lonkulu a swi vuli ku sula vito ra wena ebukwini ya kereke ntsena. Swi katsa ku venga mikhuva yo biha leyi vukhongeri bya mavunwa byi yi khutazaka, yo fana ni ku tikhoma ko biha, ku hlanganyela eka swa tipolitiki ni makwanga lama nga kona eka swa mabindzu. (Hlaya Pisalema 97:10; Nhlavutelo 18:7, 9, 11-17) Leswi hi swona leswi hi xitalo swi vangaka tinyimpi!
24, 25. Xana munhu la nga ni nandzu wa ngati kutani a hundzuka, Xikwembu xi ta n’wi komba tintswalo loko swi te yini, naswona leswi swi kombisiwe njhani eminkarhini ya Bibele?
24 Un’wana ni un’wana wa hina a a seketela misava ya Sathana hi ndlela yo karhi a nga si dyondza ntiyiso kutani a hi ri ni nandzu wa ngati hi ndlela yo karhi. Kambe hikwalaho ka leswi hi cinceke tindlela ta hina, hi va ni ripfumelo eka nkutsulo wa Kreste ni ku tinyiketela eka Xikwembu, hi kume tintswalo ta xona naswona Yehovha wa hi sirhelela eka swilo leswi nga dlayaka vuxaka bya hina na yena. (Mintirho 3:19) Ku sirheleriwa loku ku kombisiwe eminkarhini ya Bibele hi miti leyi a yi ri kona ya vutumbelo.—Tinhlayo 35:11-15; Deteronoma 21:1-9.
25 Xana miti leyi a yi tirhisiwa njhani? Loko Muisrayele o dlaya munhu un’wana ku nga ri hi vomu, a a fanele ku balekela eka muti lowu. Kutani endzhaku ka loko vaavanyisi va tenge nandzu kutani va endla xiboho, munhu loyi a dlayeke makwavo ku nga ri hi vomu a a fanele a tshama emutini wa vutumbelo ku kondza muprista lonkulu a fa. Endzhaku ka sweswo a a ta pfumeleriwa ku tshama laha a lavaka ku tshama kona. Lexi i xikombiso xa kahle xa leswaku Xikwembu xi ni musa hakunene ni leswaku xi teka vutomi bya munhu byi ri bya risima! Hilaha ku fanaka ni namuntlha, Xikwembu xi hi nyika vutumbelo exisekelweni xa xitlhavelo xa nkutsulo wa Kreste, leswaku hi nga fi loko ho tshuka hi tlule milawu ya Xikwembu etimhakeni leti khumbaka vutomi ni ngati. Xana lunghelo leri i ra risima eka wena? Xana u nga swi kombisa njhani leswaku i ra risima eka wena? Yin’wana ya tindlela leti u nga kombisaka ha tona i ku rhamba van’wana leswaku va va na wena emutini lowu wo fanekisela wa vutumbelo, ngopfu-ngopfu hikwalaho ka leswi “nhlomulo lowukulu” wu nga kwala nyongeni.—Matewu 24:21; 2 Vakorinto 6:1, 2.
XIXIMA VUTOMI HI KU CHUMAYELA MAHUNGU LAMANENE YA MFUMO
26-28. Xana xiyimo xa hina namuntlha xi fana njhani ni xa muprofeta Ezekiyele naswona hi nga tihlayisa njhani erirhandzwini ra Xikwembu?
26 Xiyimo lexi vanhu va Xikwembu va nga eka xona namuntlha xi hi tsundzuxa muprofeta wa khale ku nga Ezekiyele, loyi Yehovha a n’wi rhumeke ku va a lemukisa Vaisrayele. Xikwembu xi te: “U fanele u twa rito leri humaka enon’wini wa mina, u ndzi lemukisela vona.” Loko Ezekiyele a a honise leswi Xikwembu xi n’wi leriseke swona, a a ta va ni nandzu wa ngati ya lava a va ta herisiwa loko muti wa Yerusalema wu lovisiwa. (Ezekiyele 33:7-9) Kambe Ezekiyele u yingisile kutani a nga vanga ni nandzu wa ngati.
27 Namuntlha, hi langutane ni ku herisiwa ka misava hinkwayo leyi nga le hansi ka Sathana. Xisweswo Timbhoni ta Yehovha ti swi teka ku ri vutihlamuleri ni lunghelo ku va ti twarisa siku ra ku “rihisela ka Xikwembu” ni ku chumayela mahungu lamanene ya Mfumo. (Esaya 61:2; Matewu 24:14) Xana ntirho lowu u wu endla hi ku tinyiketela? Muapostola Pawulo a a teka ntirho wa yena ku ri nchumu wa risima swinene. Hikwalaho ka sweswo u te: “Ndzi basile engatini ya vanhu hinkwavo, hikuva a ndzi tshikanga ku mi byela ndzayo hinkwayo ya Xikwembu.” (Mintirho 20:26, 27) Xolexo i xikombiso xa kahle lexi hi faneleke ku xi tekelela!
28 I ntiyiso leswaku ku va Yehovha a hi rhandza a hi fanelanga hi anakanya leswaku swi ringene loko hi xixima vutomi ni ngati ntsena hilaha Yehovha a endlaka hakona. Xin’wana lexi lavekeka hileswaku hi tshama hi basile leswaku hi ta amukeleka eka yena, hilaha hi nga ta vona hakona eka ndzima leyi landzelaka.
^ ndzim. 5 Mayelana ni marito ya Xikwembu lama nge “moya-xiviri wa nyama wu le ngatini,” magazini wun’wana wu ri: “Hambileswi ku nga ntiyiso leswaku ngati minkarhi yin’wana yi nga ha tirhisiwa ku fanekisela swo karhi, xiga lexi entiyisweni xa vurisa: sele yin’wana ni yin’wana leyi nga le ngatini i ya risima hikuva yi endla leswaku munhu a hanya,” (Scientific American).
^ ndzim. 12 Vona Xalamuka! ya August 2006, matluka 3-12, leyi kandziyisiweke hi Timbhoni ta Yehovha.
^ ndzim. 16 Vatsari va swihlamusela-marito swa Bibele va vula leswaku xiga lexi “swi nga endleka leswaku a xi vuli ku vaviseka ka wansati loyi ntsena.” Xiya nakambe leswaku Bibele a yi vuli nchumu hi leswaku ricece ra kona ri va ri ri ni masiku mangani leswaku Yehovha a ri teka ri ri ra risima.
^ ndzim. 21 Vona Ndzima 5 leyi nge “Hi Nga Swi Kotisa Ku Yini Ku Tshama Hi Nga Ri Xiphemu Xa Misava?”
^ ndzim. 70 Leswaku u kuma rungula leri engetelekeke, vona Xiengetelo lexi nga ni nhloko-mhaka leyi nge “Swiphemu Leswitsongo Swa Ngati Ni Vuhandzuri.”
DYONDZA SWO TALA
XIHONDZO XO RINDZA (NKANDZIYISO WA VANDLHA)
Ha Yini Hi Fanele Hi Va Lava Kwetsimaka?
Xana buku ya le Bibeleni ya Levhitika yi tshame yi ku pfilunganya kumbe yi ku phirha? Rungula ra nkoka ra moya leri kumekaka eka Levhitika ri nga ku pfuna leswaku u endla vugandzeri lebyi kwetsimaka.


text:
Ni vuyile nakambe
etikweni ra Vatsongoo
ni lava ku kurisa Xitsonga
la tikweni ra Vatsongoo [x2]
(Hi ya leyo nghoma Vatsonga, a hi Giyeniii)
(hi ya leyo ngoma Vatsonga, a hi ncinenii)
Bohani tinjhovo ti tiyaa, mincina makhwayaa [x2] (Hi ya leyo nghoma Vatsongoo, a hi ncinenii)
Bohani swibelani switiyaa, ahi ncineneee [x2] (Hi ya leyo nghoma Vatsongoo, a hi giyeni)
Bohani switlapi mincinaa, mincina vatsakaa [x2] (Hi ya leyo nghoma Vatsongoo, ahi ncineneee)
Bohani mikhupula yi tiyaa, mincina makhwayaaa [x2] (Hiyaleyo Ngoma Vatsongoo ahi giyeneee)
Loko ku fika va ta hluvula minkumba vambala tinjhovoo [x2]
Loko ku fika mina, vata hluvula min’wenda vambala xibelanii [x2]
(A hi ncinenee, hi kurisa Xitsongaa)
(A hi bombenee hi kurisa Xitsongaa)
Na mazulu kwele Joniii hehe hi kurisa Xitsonga [x1] (A hi ncinenee, hi kurisa Xitsongoo)
Na maxhoza va switiva kwele joni hehe hi kurisa Xitsongaaa! [x2] (Ahi bombeneee, hi bombisa Xitsongoo)
Hi ncina makhwayaa, hi kurisa Xitsongaa [x1]
(Ahi ncinenee, hikurisa Xitsongoo)
Hi ncina Xibelani, hi kurisaa ndhavukoooo, ndhwavuko wa Vatsongaaa! [x1] (Ahi bombenee, hi kurisa Xitsongaaa)
Hi ncina Xitsongaaaa!
Ni vuyile nakambe
e tikweni ra Vatsongooo,
ni la ku kurisa Xitsongaa
e tikweni ra vatsongoo! X2
(Hi ya leyo nghoma Vatsongoo a hi giyenii)
(Hi ya leyo nghoma vatsongoo ahi ncinenii)
Bohani tinjhovo ti tiyaa, mincina makhwayaa [x2] (Hi ya leyo Nghoma Vatsongoo, ahi ncinenii)
Bohani swibelani switiyaa, ahi ncineneee [x2] (Hi ya leyo nghoma vatsongoo, ahi giyeni)
Bohani switlapi mincinaa, mincina vatsakaa [x2] (Hi ya leyo nghoma Vatsongoo, ahi ncineneee)
Bohani mikhupula yitiyaa, mincina makhwayaaa [x2] (Hi ya leyo Nghoma Vatsongoo ahi giyeneee)
(Hiyaleyo ngomba Vatsongoo, ahi ncinenii)


text:
THIS DOCUMENT MAY BE DOWNLOADED FREE OF CHARGE FOR PERSONAL USE
LUKA 16:19-31
Eka tsalwa leri hi kuma Xo sungula eku humelerisiwa ka leswi hi nga swi langutela ka endzhaku ka rifu. Ri hi byela leswaku Xikwembu xi na vulawuri eka mimoya ya va fi ku fana na leswi Xi nga na vulawuri eka lava hanyaka. Xilulamisile swi vandla swi mbirhi swa mimoya ya tinxaka hinkwato endzhaku ka rifu; lexi nwana xivandla xi vuriwa xivandla xa vafi kumbe tiva ra Tihele, leri i khotso leri nga riki na makumu ra lava lahlekeke, lava nga nghenangiki hi nyangwha leyi Xikwembu xi yi lulamiseke, ku nga Vito ra Yesu. Kasi leri nwana kaya leri nga kona hilaha ku nga heriki leri Xikwembu Xi ri tumbuluxeke, leri vitaniwaka “Exifuveni xa Abrahama’’. Na kambe ku vitaniwaka leswaku hi le Tilweni, Kasi kahari na mavito lama ku tivisiwa ka swona eka Ndhawu leyi yo kwetsima no vangama, hi laha Xikwembu na ma vandla ya tintsumi swi tshama ka kona. Kuna swi vandla swi mbirhi swa makumu swa Moya wa munhu endzhaku ka rifu.
Xikanwe kanwe loko munhu a fa Moya wa yena wu rhumeriwa eka Xinwe xa swi vandla leswi. Munhu a nga na vulawuri eka leswi humelelaka endzhaku ka rifu, tani hi leswi Rito ra Xikwembu ri swi vulaka eka vaheberu 9:27 “tani hi leswi ku lulamisiweke leswaku vanhu va fa kanwe, kutani endzhaku ka swona ku ta ku avanyisiwa’’. Xikwembu xi funghile leswaku munhu u nwana na u nwana u ta fa, kutani endzhaku ka sweswo wa avanyisiwa leswaku u amukeriwa eka Kriste kumbe E-e, kutani loko a nga faneriwi hi Yesu xikanwe kanwe u cukumeteriwa etiheleni.
Mahetelelo yo sungula lama nga vuriwa ka eka mhaka leyi, hi leswaku a ku na Xivangelo xo chava lava Feke. Na kambe a ku na Xivangelo xo endla leswi lavo tala va swi endlaka esirheni ra mufi eku boxa mbhovo lowu va ehleketa ka leswaku mufi u ta hefemula kumbe ku humesa Moya wa yena hi kona, loko munhu a fa Xikwembu xi teka Moya wa yena Xikanwe kanwe, hinkarhi wa nkosi wa yena wo lahliwa, Moya wa yena wule etiheleni kumbe etilweni, miri wa yena hi wona wu salaka na swona wu ta bolela kwala ntshurini, kumbe esirheni. Na kambe a swi pfuni nchumu ku lahla munhu esirheni ni swiambalo swa yena na swakudya swi vekiwi tlhelo ka sirha leswaku a t a dya hikuva Moya wa yena a wa ha voni no tiva nchumu eka leswi humelelaka esirheni ni hi nkarhi wo lahliwa ka yena.
Hi nga si vulavula hi xitori lexi, hi nga languta eka swi yenge leswi mbirhi swa matsalwa lama vulavula ka hi Tihele. Nile ka tesitamente ya khale ha hlaya hi Xivandla xa vafi laha ku nga ta avanyiseriwa lavo homboloka kona ku nga Esaya 66:24: “va ta huma va ya vona mintsumbu ya vanhu lava va ndzi hundzukeleke. Swivungu leswi swi yi dyaka a swi nga fi, hambi wu ri ndzilo lowu nga ta yi hisa a wu nge timeki, kutani mintsumbu leyi yi ta hlambisa timbilu ta vanhu hinkwavo.’’
Na kambe hi tlhela hi swi vona eka tesitamente leyi ntshwa eka evangeli ya Marka 9:43, 44: “loko voko ra wena ri ku khunguvanyisa, ri tseme; swi nga antswa loko u nghena evutonwini u ri xilema, ku ri na ku ya etiheleni, endzilweni lowu nga timekiki, u ri na mavoko mambirhi.’’
Hi nga languta na matsalwa lawa ya kombisaka ntsako ni leswo saseka leswi nga ta va kona etilweni.
Hi hlaya eka 2 Vakorinto 5:1: “ha swi tiva leswaku loko ntsongo lowu hi nga eka wona, wu nga miri wa hina wa la emisaveni, wu onhakile, hi ni vuako lebyi Xikwembu xi hi lunghiseleke byona, yi nga yindlu leyi nga akiwangiki hi mavoko.’’
Hi hlaya na kambe eka Nhlavutelo 21:3, 4: ndzi twa rito leri kulu leri humaka exiluvelweni ri ku: “vonani, vuako bya Xikwembu byi le vanhwini. Xi ta aka na vona, kutani va ta va vanhu va xona,”
Hi ta tlhela hi dyondza matsalwa manwana lama vulavula ka hi swi vandla leswi mbirhi, ku nga xivandla xa ku kwetsima na xivandla xa mahlomulo.
Hi nga languta eka tsalwa ra hina ra nhloko mhaka. Hikwalaho ka yini mufuwi a yile xivandleni xa va fi kasi Lazaro a nghenile etilweni? Nhlamulo hi leswaku u nwana a ponisiwile hi ngati ya Yesu kasi u nwana a nga ponanga. Xivutiso hi leswaku hikwalaho ka yini u nwana a ponile kasi u nwana a nga ponanga? mahanyelo ya vanhu lava mbirhi hi nkarhi wa vona wa ku hanya ya nyika Nhlamulo.
Hi nga languta ro sungula hi vutomi bya mufuwi: a hi byeriwanga hi vito ra yena kumbe hi leswi vito ra yena ringa tsariwangiki ebukwini ya vutomi ya Xikwembu. Yesu u ri a fumile, a hanya vutomi bya ku tiphina, a ambala tinguvu ta xiyimo xa le henhla, a tiphina swinene hi vutomi. Swi ti komba swinene leswaku a ri na yindlu ya xiyimo xa le henhla leyi sirheletiweke hi makhumbi na masekuriti lawa a ya rindza yindlu leswaku ku nga vi na munhu loyi a nga nwi nghenelaka, tinyanghwa ti tshama ti pfariwile Vusiku ni nhlikani. Loko a nga tshika a vabya a kota ku hakela madokodela na va ongori va xiyimo xa le henhla no endzeriwa hi maxaka va nghana eku nwi tiyisa, a nga pfumalanga nchumu eku hanyeni ka yena nchumu wu nwana na wu nwana lowu a wu lavaka a wu fikelela hi ku olova. A ri munhu wo kateka hi ntiyiso evutonwini. Tintswalo ta Xikwembu a ti ri ka yena, hikuva hinkwaswo leswi nene hi pfumeleriwa hi Xikwembu ku swi kuma, swi huma ka Xona.
Kambe, munhu u hombolokile, hikwalaho hi nge pimi vutomi bya yena hi leswi a swi hlengeleteke loko a ha ri la misaveni. Eku tswariweni xivumbiwa xa muxaka wa xona xa ntumbuluko, xi kongoma ku ya fika makumu ka misava. Munhu a nga fani na swi fuwo kumbe swihari leswi tumbulukaka endzhaku swi nyamalala swi nga ha vi kona. Hikwalaho, loko hi ta kota ku kambela vutomi bya munhu leswaku enkarhini wa ku hanya ka yena u hanye vutomi byo koka mahlo kumbe E-e, hi fanele ku languta vutomi bya yena ku suka eku tswariweni ka yena ku fika eku heleni ka byona ku ya makunwini ya vutomi.
Hikwalaho a hi fambeni na Yesu emianakanyweni ya hina, hi fambisiwa hi tidyondzo ta yena, loko hi nga languta nyangwha ya rifu na muxaka wa vutomi lebyi mufuwi a byi tokoteke endzhaku ka loko Moya wu hambanile na ntsumbu wa yena. Hi nghena Eka xiyenge xo xaniseka xa maxangu na ku vaviseka ka mbilu hi malangavi ya ndzilo, hi twa ni ku nhunhwa ka mintsumbu leyo bola leyi dyaka hi swi vungu leswi nga feki, hi tlhela hi twa na minkosi ya magidigidi ya mimoya ya vanhu. A va na ku wisa, na ku balekela eku etleleni ku hava. Ku hava na unwe a va languta ka no va yingisa, ku hava na kambe loyi a va chavelela ka, u nwana u sola u nwana hikuva a nwi nghenise eka vudyoho, lava a va dya va tsaka swinwe sweswi i va lala, hinkwavo va funengete hi munyama ni ku getsela ka meno tani hi leswi va tsanwile ku vonakala ka Xikwembu. Lexi vaviseka ngopfu hi leswaku Xikwembu a xi endzeli xivandla lexi xa maxangu hikuva vanhu va xona a va kona kwaleno.
Kutani sweswi, loko hi famba exikarhi ka lava khotsiweke, Hosi Yesu u hi komba hilaha mufuwi loyi a nga hanya vutomi byo tiphina a rilaka hi ku xaniseka a ba khumbi hi tintiho a ringeta ku huma eku vavisekeni loku a nga kona, kambe a ti kuma a wele kambe eka tiva ra ndzilo ni Swivungu leswi dyaka nyama ya yena. Kutani u huwelela aku: “Mina ndzi nga xihunguki! Vutomi bya mina bya le misaveni a byi kumile, byi hahile hi xihatla, kambe ndzi fanele ku xaniseka eka xivandla lexi vutomi hinkwabyo, minkarhi leyo tala va vanuna lava rhumiweke hi Xikwembu va ndzi khongotele ngopfu leswaku ndzi hundzuka, kambe mina ndzi va hleka, sweswi ndzi tiluma ririmi hi ku tisola eka leswi ndzi swi endleke.’’
Kutani a languta e henhla eka mpfhuka wo leha a vona Abrahama a tshamile na Lazaro a tiseketela Exifuveni xa yena va tikomba va ntshuxekile swinene, xikanwe kanwe a ehleketa ku huwelela hi rito leri tlakukeke: “Tatana ndzi twele vusiwana u rhuma Lazaro a ndzi kela mati hi xintiwhana a ta tsakamisa ririmi ra mina hikuva ndza xaniseka hi malangavi ya ndzilo.’’ Kambe Abrahama a hlamula aku: “Nwananga, tsundzuka leswaku hi nkarhi wa wena wa ku hanya u amukerile leswinene, kambe Lazaro a amukela leswi vavaka, kambe sweswi wa chaveleriwa halenu kambe wena u le ku vavisekeni. Handle ka sweswo, ku na tiva leri kulu exikarhi ka hina na nwina, lava nga eka nwina a va koti ku pelela halenu, na lava nga eka hina a va koti ku pelela kwaleno.’’
Ohoo, ndza tshemba eka nkarhi wolowo mufuwi a ehleketa hilaha a hamba a vona Lazaro a tshamile nyangweni ya yena eku kombela. Kambe a nga ri na mhaka na yena nkarhi wunwana a nwi monya. Lazaro yena a tshamile a twa ndlala ni torha ku ri hava loyi a nwi pfunaka.
Loko a ha ya emahlweni a anakanya swoleswo a ehleketa leswaku emisaveni u siyile vamakwerhu va ntlhanu lava na vona va yaka emahlweni va hanya vutomi byebyo, a ehleketa leswaku na vona va ta tikuma va wele eka xivandla lexi xo vavisa, xa ku getsela ka meno loku nga heriki, handle ka loko va nga tisola va hundzuka, kutani a endla xikombelo xinwana eka Abrahama: “Sweswi ndza ku khongela Tatana rhuma Lazaro a ya eka yindlu ya Tatana ndzina va makwenu va ntlhanu ku ya va lemukisa hi xivandla lexi leswaku va nga fiki halenu hikuva ka xanisekiwa swinene.’’ Kambe Abrahama a hlamula: “Va na Muxe na va profeta, a va yingise vona.’’ “E-e Tatana,” a hlamula, “kambe loko ko pfuka loyi a feke va ta nwi yingisa va hundzuka.’’ Kambe a nwi hlamula: “Na kambe leswaku loko va nga yingisi Muxe na Vaprofeta hambi ku nga Pfuka loyi a feke va nge nwi yingisi”. Loko hi hundzuluka hi tshika vafi na xivandla xa vona xo xanisa xa Tihele ni mufuwi eku vavisekeni ka yena.
A hi languteni sweswi eka vutomi bya Lazaro. A kumeka a tshamile enyanghweni wa mufuwi a ri ni swilondza emirini wa yena a khomiwa hi torha na ndlala kambe a nga chaveleriwa hi munhu, ni le ku feni ka yena a nga kumanga na nkosi wa xiyimo xa le henhla; ntiyiso hi leswaku u hanyile vutomi byo tika lebyi ku nga hava loyi a nga byi tiyiselaka. Munhu loyi a ta nwi languta eka xiyimo xa yena a ta vula leswaku Lazaro a rhukaniwile hi Xikwembu, E-e kambe loko a fa hinkwaswo swi hundzuka.
Xikwembu xi rhuma tintsumi ta xona ku ta teka Moya wa yena, Moya lowu nga wa Xikwembu. Ti nwi rhwala ti nwi yisa etilweni eka Abrahama loyi a nga fika a nwi amukela a nwi chavelela, mihloti leyi a tshama a rila hikwalaho ka ku xaniseka yi hlanguriwa eka yena, vutomi bya ku saseka no tiphina se byi sungula eka yena, swi ta va tano ku ya hilaha ku nga heriki, u ta tshama na Xikwembu ni vanhu hinkwavo lavo lulama. Lava hundzukeke va landzela Yesu enkarhini wa vona wa ku hanya. Sweswi u hlayisekile a nga ka a nga ha hlangani na vuvabyi, hambi ku ri vudyoho kumbe ku hlaseriwa hi nala dyavulosi.
Xana eka lava mbirhi hi wihi loyi hinga nwi vulaka leswaku a katekile hi ntiyiso.
Hi ntumbuluko a hi hinkwavo vafuwi lava nga ta ya etiheleni, kumbe swisiwana hinkwaswo swi nga ta ya etilweni. Abraham was one of the richest men in the land where he lived, nevertheless he went to heaven. (Kasi hi tlhelo rinwana ha kuma xisiwana xi ri karhi xi venga Xikwembu, xidyoho xinwe lexi ntsongo va nga xikumaka va xi khoma hi mavoko mambirhi.) Kambe eka vanhu vo fuma, Hosi Yesu u ri: “Swi ta nononhwa eka mufuwi ku nghena eku fumeni ka matilo, swi nga olova kamela loko ri nghena hi xuva ra neleta’’ (Luk 18:25) Hikwalaho ka yini swi ri tano? Hi nga languta swi vangelo swinharhu swa mhaka leyi.
Xo sungula hi leswaku mufuwi u na nkarhi lowu ntsongo wo ehleketa hi Xikwembu no xitirhela. Rifuwo hinkwaro ra yena hi rona a nga na nkarhi wa rona. U fanekele ku langutela tihomu, timbuti, tinyimpfu, yindlu, movha na swinwana swo tala swa yena. U fanele ku hakela va tirhi va yena a lulamisa swiphiqho swa vona, nkarhi wunwana a teka vavasati vo tala a va na vana vo tala kutani hinkwavo va lava nkarhi wa yena, hikwalaho ka sweswo a nga na nkarhi na Xikwembu.
Xivangelo xa vumbirhi hi leswaku u na minkarhi yo tala ya ku tiphina leyi yivaka nkarhi wa Xikwembu u endla minkhuvo yo tala ku rhamba vanghana leswaku a ta va tsakisa, na vona va engeta va nwi rhamba eka minkhuvo yo tala. U ta famba ti ndhawini to tala tani hi leswi a nga na timovha to tala na petirolo yo tala na Mali yo tala.hikwalaho vutomi lebya ku va bizi byi endla leswaku dyambu ri hatlisa ku pela eka yena swi endla leswaku nkarhi wa Xikwembu wu va hava eka yena.
Xivangelo xa vunharhu hi leswaku mufuwi a nga ti twa a nga ri na Xivangelo xo lava Xikwembu, hikuva u na swakudya swo tala, yindlu yo saseka, mubedo wa xiyimo xa le henhla, dokodela ra xiyimo xa le henhla, ni ku oloveriwa kuya eka swibedlele swa le henhla, va nghana vo tala vo hungasa na vona, masekuriti yo nwi rindza loko a etlele, hikwalaho a nga voni vunkoka bya Xikwembu eka yena.
Leswi swi endla leswaku a nga vi na nkarhi wo ehleketa leswi nga humelelaka eka yena loko a hundzile emisaveni. Loko u nwana a nga ringeta ku vulavula na yena a nga nwi hleka ntsena, kumbe a ku sweswo swi ta voniwa eka nkarhi lowu taka, ku fika loko vutomi bya yena byi fika makumu.
U nga fananisa swi yimo leswi mbirhi xa Lazaro na xa mufuwi, Lazaro a nga ri na swilo swo tala leswi a ta heta nkarhi ku ehleketa hi swona, hikwalaho a nga va na nkarhi wo tala wo ehleketa hi Xikwembu no vulavula na xona hi ku khongela, a ti tshembele eka Xikwembu ku nwi hlayisa siku ri nwana na ri nwana.
Hi nga fikelela makumu hi mukhuva wihi eka swi fananiso leswi mbirhi? E-e hinga tiphina hi leswi Xikwembu xi hi katekisaka hi swona. Kambe hi fanekele ku veka Xikwembu e henhla ka ku kateka hinkwako loku xi hi nyikaka kona, e henhla ka vanghana va hina va rixaka ra hina hi fanele ku tshemba Xikwembu ku tlula hinkwaswo hambi ku ri vu swi koti hinkwabyo lebyi hi nga vaka na byona. Ku fana na Abrahama loyi a nga tshemba Xikwembu hi mbilu hinkwayo ya yena. Hikwalaho Xikwembu xi nwi katekiseke hi Rifuwo lero tala hikuva xi swi tivile leswaku a nge Namarheli Rifuwo ra yena a rivala ku xi gandzela hikwalaho ka Rifuwo ra yena.
Nhlamulo ya kahle ya Xivutiso lexi nge: hi wihi eka lava mbirhi loyi a katekeke ku hundza u nwana, la nga naveriwaka, eka hinkwaswo leswi, hi ku pima Mahetelelo, vutomi bya Lazaro byi na vusweti no pfumala swo khomeka swa la misaveni, kambe hikwalaho ka vutomi byo va na Xikwembu u va la katekeke hi ndlala ya xiyimo xa le henhla hambi loko swi nga vonaki hi nkarhi wolowo, hi tlhelo ri nwana swi nga languteka onge ku va hi va na leswa kahle eka vutomi lebyi a hi leswi amukelekaka, kambe ku fanisela ka Yesu eka mhaka leyi a ku ri leswaku ku rhandza ka Xikwembu hi leswaku hi katekisiwa ha hari kona kwala emisaveni ntsena loko ku ri Rifuwo ra hina ri nge vi xisirhelelo xa leswaku hi nga gandzela Muvumbi kutani hi lahlekeriwa hi leswi kulu leswi hi yimeleke endzhaku ka vutomi bya laha misaveni.
Eku heteleleni, hi nga yingisela eka Nhlamulo yo hetelela ya Abrahama. U hlamule leswaku loko munhu a nga yingisi eka marito lawa tsariweke enawini wa buku wa Muxe na va Profeta, i.e. Tesitamente ya khale ku nga rito ra Xikwembu, munhu wa loye a nga ka a nga hundzuka hambi ku nga pfuka munhu la feke ku ya vulavula na yena, hikuva Xivangelo xo ka munhu wa loye a nga ti nyiketi eka Xikwembu a hi leswaku rito ra Xikwembu a ri chumayeriwi hi ndlela yo khorwisa kambe hi leswaku munhu wa loye a nga ti yimiselanga ku amukela rito ra Xikwembu no lava ku ti veka eka vulawuri bya Xikwembu hikuva a lava ku tilawula e matshanwini ya Xikwembu. Hikwalaho a hi pfumeleni eka matimba ya Xikwembu eku vuyisela vanhu eka Xikwembu.
PLEASE GO TO “CONTACT US” TO SEND US YOUR REQUEST, QUERY OR COMMENT


text:
Yuropa
Yuropa i rinwana ra Matiko-nkulu (hi xiyenge xa Politiki) ya nkombo, naswona rivumba ribuwa ra Tiko-nkulu (Hi xiyenge xa Mbangu) ra Yurasia. Yuropa ri angarhiwe enwalungwini hi Lwandle ra Aktika, e vupela-dyambu hi Lwandle ra Atlantika, e dzongeni hi Lwandle ra Meditera, na le vuxeni bya le dzongeni hi Tintshava ta Khakhasu, Lwandle ra Ntima na mati-ndlela lama hlanganisaka Lwandle ra Ntima na Meditera. E vuxeni Yuropa ri avanyisiwa na Ashiya hi mati ya Tintshava ta Ura, Nambu wa Ura, na hi Lwandle ra Kaspa.[1]
Matiko ya Yuropa[Lulamisa | edit source]
References[Lulamisa | edit source]
- ↑ Microsoft Encarta Online Encyclopedia 2007. ""Europe"". Retrieved 2007-12-27.


text:
Mihlangano ye Bandla ye Timbhoni ta Yehovha
Tiva mihlangano yahina. Lava ndawo yingele kusuhani nawena.
Swini swi Yendliwako ke Mihlangano Yahina?
Timbhoni ta Yehovha ti hlangana eku ti khongela ka mbirhi ke vhiki. (Vaheveru 10:24, 25) Ke mihlangano leyi vanhu hikwavo vachuchekile kuvuya. Hi hlolisisa tidyondo te Bibele neku hinga titirhisa njhani eku tihi pfuna ke lihanyo lahina.
Ke mihlangano ya hina vayengiseli va bulisana enge vana ve chikolo vangele kilasini. Mihlangano yahina yi sungula hi lisimu yi hela hi mukhongelo.
Hambu ungahi mun’wanyani we Timbhoni ta Yehovha wa pfumeleliwa ku ngena ke mihlangano ya hina. Vanhu hi kwavo va chuchekile kuvuya. Utshama laha ulavako mahala nakambe kuhava minyikelo leyi mukombeliwako.


text:
A hosi ya tinyanyana
Le roi des oiseaux
Conte Cironga
MaputoMozambique
Conteur
Evaristo Mabzaya
Khale ngopfu svinene, loko kutumbulukile sviharhi ni tinyanyana. Kutani, sviharhi hinkwasvu asvini tihosi ta svone. Svihari sva nhova asvifumiwa hi ngonyama, kambe tinyanyana apfi tingena hosi.
Kutani loko kuhlengeletaniwile, kuvoniwa lwsvaku lesvi svihahaka, hosi yifanela kuva mani-ke? Kukumeka lesvaku lweyi afanelaka kuva hosi, kujuleka ive nyenyana leyi yingani timhondro. Kutani, loko vavona lesvaku “hingayikumisa kuyini hosi leyi yingani timhondro-ke”? Vasecheke; vayakuma lesvaku kuni xikhovha.
Loko hilavisa xikhovha, xini lesvi svakuva sviyimilenyana svanga timhondro. Kambe xikhovha axanyonxanga kuva xitiva lesvaku xini timhondro. Kutani, loko yipaluxiwile mhaka leyo hinkwayu, tinyenyana hinkwatu ti hlaya lesvaku:
— Hexi!…hosi yini timhondro!; hosi ini timhondro!.
Hosi ayinyonxanga kuva yitiva lesvaku yini timhondro. Kutani, kubekiwa nawu lesvaku mhunu lweyi otokokumiwa na ahlaya lesvaku “hosi yini tinhondro”, ha! ali khombzeni; ataya jele, ava ayadlayiwa. Kutani, lanu vatrhama na vachava lesvaku vatahlayisa kuyini lesvaku hosi leyi yini timhondro, hikusa svavilelisa.
Kutani, kosuka yin’we ya tinyanyana yiyatlhasa lani minsinya mikumanaka hi kupatrana. Loko kuba moya, minsinya liya susumetana yiku: “nchwee… nchwee… nchwee… nchwee”. Kutani, nyenyana yitlhasa lahayani kutlhanganaka marhavi hiku: “Hosi yini timhondro!…hosi yini timhondro!”. Yisuka, yifamba.
Kutani mpfumawulu lowu wukumeke na wukhawuteliwi ka nsinya lowu. Loko kuba moya, kotwala mpfumawulu lowu wunge: “hosi yini timhondro!…hosi yini timhondro!”.
Kutani, hosi yijula kutiva ka vhanu hinkwavu “kasi hi mani apaluxeke lesvaku hosi yini timhondro!”
Nyenyana liyaa yiku:
— He!…he!…Mine nisvitwe le nsinyeni le, lesvaku hosi yini timhondro! Loko mujula kusvitwa, ahisukeni hifamba!
Vasukeke, svanga hi namunhla: kubaka moya lowu. Vatlhasa, vatrhama. Vayima, vayingiseta tinyenyana hinkwatu ni sviharhi na sverhiii!, svitrhamile lanu. Kutani, ko chuka moya wusungula. Nkama lo’ wubaka, wuku: “nchwee… nchwee… nchwee”, na nsinya wuvulavula wuku ““hosi yini timhondro!…hosi yini timhondro!”.
Kutani, tiku drihangalaka, driku:
— Angana nandru, lweyi, hikusa hinkwerhu, kusukela namunhla, hisvitivile lesvaku “hosi yini timhondro!”
Kutani, loko kuyatlhasa akuva vahlawula lesvasku: ” wene, n’waxikhovha, wufanela kuhifuma, hikusa wuni timhondro!”, xikhovha xohlawuliwa kuva xiva hosi ya tinyenyana hinkwatu, hikusa, svitibziwi lesvaku yini timhondro.
Hasvitiva lesvaku hosi yini mbangu lomu yitirhaka kone; yini lweyi ayinhlampselaka mpahla; lweyi ayichefaka malepfu. Kuni lweyi ayibekisaka hosi leyi.
Kutani, drimbeni siku, hosi ayini liyendro; yijula kuyendrela tinyenyana ta muganga wun’wana, svanga hilesvi tihosi tapfuxelana. Kutani, yikombele kuhlawuliwa nyenyana yin’we akuva i li yone, loko hosi yiyendra, yitakayilulamisa, yiyifenya misisi, yiyibasisela mpahla; yiyiyencela hinkwasvu.
Kutani, loko yiyetlhasa nyenyana leyi, yisungula kululamisa hosi, yiyifenya hi lanu svijulekaka ha kone. Kutani loko yilavisa la ka timhondro, yikuma lesvaku: Hawu! Lesvi ahitimhondro svinene; i mavoya. Nyenyana leyi yigami yichavile kupaluxa lesvaku, lesvi sviga la, ahitimhondro, i mavoya. Kutani, yoyakhwela nsinyeni, yisungula kuyimbelela yiku:
— He!…He!…atimhondro ta hosi i mavoya…i mavoyoo! He!…he!…atimhondro ta hosi i mavoyoo! Timhondro ta n’waxikhovha i mavoyoo! …i mavoyooo!
Kutani, loko tinyenyana hinkwatu tidritwa lisimu ledraku “timhondro ta hosi i mavoya”, titrhindrekeleke svinene kusuhi ni hosi, kuva titatavona lesvaku i timhondro hakunene, kumbe i mavoya. Kutaku loko vatrhindrekela, tinyenyana hinkwatu titrumbula lesvaku: ha! Kasi, hakunene, ahitimhondro i mavoya.
Kutani tirhambana tinyenyana hinkwatu, lesvaku hosi leyi yitabiwa, yihlongoliwa, yiva yisusiwa vuhosini. Kutani, lesvi ipfeke ali nhlikanhi, hosi leyi hibiwi hi tinyenyana; yitrutruma, yiyaku nhoveni tlhuu! Yitrhama ko mutrwhini, lesvi sviyencaka lesvaku kutlhasa namunhla lesvi, xikhovha, lexi nkama lowo axili hosi, svosvi axahahumi nhlikanhini, xihuma vusikwini, hikusa, loko xo suka xihumelela nhlikanhini, xobiwa, hikusa xakanganyise xitrhungu xa vakatinyenyeka, lesvaku xone xini timhondro, na kasi ahitimhondro, i mavoya.
Kutani, vuhosi bza n’waxikhovha bzogamisa svosvo. Akumeka na atrhama nhoveni; angahumi nhlikanhini. Ntsena akota kuhuma vusikwini, hikusa, loko ochuka ahumelela, kumbe xinyenyatana, nambi xogama kwini, xoba; xihlekula. Thuu! nkaringana.
Nhlamuxelo wa xihitana lexi xijula kuyibzela lesvaku: loko hihlawula, kufana ni lesvi masikwana lawa tihosi tohlawuliwa; tihosi leti hitihlawulaka, kufanela kuva hititiva; hitilavisisa matrhamela ya tone; kudumbeka ka tone ni ntiyisu, lesvaku hitayihlawula, kuve hosi na hiyitiva lesvaku matrhamela ya tone hi lawa, ni lawa, ni lawa. Hikusa, loko hosi yihlawula, yihifuma kuyatlhasa makarhi ka mpfuka hivona lesvaku, ahiyone hosi ya ntiyisu; yitohihlekula iva hiyisusa vuhosi; yitrutruma, yiyatrama nhoveni.
Kutani, mhunu, loko ajula kuhlawuliwa vuhosi, afanela akuva ani ntiyisu, ava aveni matrhamela lawa xitrhungu xinavelaka hone. Ahina!


text:
Tuesday, December 21, 2010
hi world
hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world hi world
Posted by anand at 7:55 AM No comments:
Labels: hi world
Subscribe to: Posts (Atom)